Rahsia Pembuatan Patung Terracota

Pada tahun 1974, seorang petani bernama Yang Zhifa sibuk menggali sebuah perigi untuk ladang buahnya. Siapa sangka, apabila penyodoknya terkena kepala as.ka.r yang diperbuat daripada tanah liat, ia mendedahkan satu rahsia yang tidak diketahui dunia selama ribuan tahun. Rahsia itu ialah tempat persemadian terakhir maharaja pertama dalam sejarah China, Qin Shi Huang.

Selepas penemuan itu dilaporkan kepada pihak berkuasa, kerja-kerja ekskavasi selama berbulan-bulan mendedahkan betapa besarnya skala kompleks makam baginda. Ia berkeluasan 25 batu persegi dengan empat lubang yang diekskavasi mengandungi ten.te.ra dan pegawai mengikut lubang tertentu. Lubang pertama menempatkan unit infantri dengan lubang kedua mengandungi unit pema.n.ah, kereta kuda, infantri dan kavalri sebagai mewakili perkhemahan ten.te.ra.

Manakala lubang ketiga pula menempatkan patung-patung terracota berstatus pegawai-pegawai berpangkat tinggi. Bagaimanapun, lubang keempat tidak mengandungi satu pun patung terracota. Ramai sejarawan dan ahli arkeologi berspekulasi lubang tersebut tidak sempat diisi dengan patung terracota berikutan kemangkatan Shi Huang.

Setakat ini, terdapat 2,000 patung ten.te.ra terracota yang berjaya diekskavasi dari kompleks berkenaan. Bagaimanapun, dengan mengamati skala kompleks makam Shi Huang, ramai pakar arkeologi percaya lebih banyak artifak termasuk patung terracota akan ditemui. Ini kerana mereka percaya 2,000 patung yang ditemui hanyalah sebahagian daripada 8,000 ten.te.ra terracota yang ditanam bersama baginda.

Menariknya, jika diamati dengan teliti patung-patung ini, ia kelihatan berbeza antara satu sama lain. Setiap patung mempunyai air muka dan kostum yang berbeza bagi mewakili kedudukan mereka dalam ten.te.ra. Tetapi itu hanya sekelumit daripada pencapaian para pembina makam Shi Huang sendiri.

Mengikut teks Shiji yang dikarang cendekiawan China, Sima Qian, kompleks makam Shi Huang mula dibina sebelum baginda bergelar maharaja China pertama lagi. Dalam teks yang sama, lebih 700,000 orang dikerah dari seluruh negara untuk membantu menyiapkan kompleks. Ini termasuk menggali ruang menempatkan patung terracota, mengalihkan aliran sungai dan menghasilkan semua isi kandungan diperlukan untuk kompleks berkenaan.

Penghasilan patung terracota merupakan satu cabaran besar dari segi artistik dan logistik. Ini kerana setiap patung berukuran enam kaki tinggi dan mempunyai berat 450 paun. Menariknya, jika diamati dengan lebih teliti, setiap patung terracota yang dihasilkan oleh golongan artisan amat realistik dari kostum hinggalah penampilan fizikal mereka. Sehingga hari ini, ramai saintis berusaha menghasilkan semula formula patung terracota tetapi semua cubaan berakhir dengan kegagalan.

Jadi, bagaimana ia dapat dihasilkan dengan teliti dan dalam jumlah yang besar? Pakar-pakar arkeologi berpandangan patung-patung ini dihasilkan oleh kumpulan-kumpulan artisan berbeza dengan setiap kumpulan diketuai oleh seorang pakar. Patung akan dihasilkan secara satu persatu di mana ia kemudian dicat dan diletakkan dalam ruangan makam.

Perkara sama turut terpakai untuk sen.ja.ta-sen.ja.ta patung terracota di mana ia dihasilkan oleh pembuat sen.ja.ta berbeza. Selepas ia siap dihasilkan, ia akan dihantar dan diletakkan kepada as.ka.r terracota. Mungkin ada menganggap ini sebagai menyusahkan tetapi sekiranya berlaku masalah, mereka boleh diaktifkan untuk menyelesaikan isu berbangkit.

Selepas berjaya menyatukan China pada 221 SM, salah satu keinginan Qin Shi Huang ialah mendapatkan posyen yang boleh memanjangkan usia baginda. Justeru, semasa tempoh pemerintahan baginda, ramai duta China dihantar ke luar negara dengan harapan mendapatkan resepi posyen tersebut. Malah, anekdot kisah ini turut menjadi inspirasi filem ketigaThe Mummy iaitu The Mummy: Tomb of the Dragon Emperor dengan Jet Li memegang peranan sebagai Shi Huang.

Ketika ini, belum ada sebarang rancangan untuk mengekskavasi makam Maharaja Shi Huang. Untuk menghasilkan makam berkenaan, pekerja-pekerja perlu menggali sedalam 100 kaki sebelum menghasilkan makam khas untuk baginda. Selepas itu, ia ditutup dengan timbunan tanah berbentuk piramid setinggi lebih 165 kaki.

Bagaimanapun, isi kandungan sebenar makam masih belum diketahui sehingga hari ini. Mengikut teks Shiji, ma.ya.t baginda dilindungi oleh pelbagai jenis perangkap dan sungai merkuri bagi menghalang penceroboh dari menceroboh makam berkenaan. Melihat kepada semua ini, ini menunjukkan Shi Huang ingin kekal sebagai pemerintah baik di alam dunia mahupun di alam kubur.

Selepas semua ten.te.ra terracota diletakkan dalam ruang yang dikhaskan, semua laluan makam dipasang rasuk kayu besar dan ditutup dengan permaidani yang diperbuat daripada mensiang. Setelah itu, ia akan ditimbun dengan jumlah tanah yang besar sekaligus memastikan lokasi makam kekal menjadi rahsia sampai bila-bila.

Begitupun, kompleks makam impian baginda mula teran.ca.m susulan kejatuhan Dinasti Qin dan digantikan dengan Dinasti Han. Dan dalam kekecohan peralihan dinasti itu, wujud bukti kompleks ini mengalami kerosakan akibat keba.ka.ran dan masalah banjir. Kini, pengkaji arkeologi berusaha menyelamatkan patung-patung ini daripada mus.na.h dimamah usia akibat pendedahan kepada udara.

RUJUKAN:

Martinon-Torres, M. (2021). How were China’s legions of terra-cotta warriors made? Experts have pieced it together. National Geographic.


Mengenang 48 Tahun Pemergian Nordin Ahmad

Kajang Pak Malau kajang berlipatKajang saya mengkuang layuDagang Pak Malau dagang bertempatDagang saya musafir lalu Itulah bait-bait dialog keramat yang dilafaskan oleh Allahyarham Nordin Ahmad di dalam filem Sri Mersing arahan Salleh Ghani pada tahun 1961. Dialog ini seakan-akan menjadi satu “trademark” kepada beliau apabila merujuk kepada perkembangan penglibatannya di dalam sejarah filem Melayu.  Hari ini 15 Jun 2019 genaplah 48 tahun pemergian seorang seniman besar di dalam sejarah perfileman Melayu. Allahyarham Nordin Ahmad dipanggil pulang oleh Maha Pencipta dalam usia 42 tahun.  Nordin Ahmad merupakan hero filem Melayu terulung. Beliau diahirkan di Kampung Kota, Permatang Pasir, Seberang Perai, Pulau Pinang pada 4 Ogos 1929. Nordin Ahmad merupakan anak ke dua dalam enam adik-beradik dari pasangan Ahmad bin Sahak dan Che binti Md. Hashim. Bapanya bekerja sebagai kerani di Jabatan Kerja Raya, Pulau Pinang manakala ibunya menjalankan kerja-kerja kampung. Penglibatan beliau bermula ketika bekerja sebagai kerani di pangkalan Tentera Udara Diraja British, Singapura pada tahun 1951. Sebelum itu beliau juga pernah berkhidmat sebagai anggota Bomba di Republik berkenaan. Pada peringkat awalnya beliau tidak pernah menyimpan hasrat untuk menjadi bintang filem sehingga beliau terbaca satu iklan di dalam akhbar Utusan Melayu dimana syarikat Malay Film Productions (Shaw Brothers) sedang mencari bakat baru sebagai pelakon. Atas dorongan rakan-rakan beliau menerima jemputan uji bakat syarikat filem berkenaan.  Buat kali pertamanya Nordin Ahmad menjalani uji bakat beliau telah gagal apabila pengarah S.Ramanathan yang mengadili uji bakat tersebut mengatakan bahawa Nordin Ahmad tidak boleh berlakon dan tidak mampu berdialog dengan baik. Disebabkan dengan kegagalan tersebut beliau hanya diberi watak sampingan sahaja di dalam filem Juwita (1951) sebagai anggota Polis.  Pada tahun 1952 Nordin Ahmad diberi peluang menjadi hero melalui filem Permata Di-Perlimbahan bergandingan dengan Maria Menado (Dato’ Seri). Filem pertama arahan Haji Mahadi itu telah gagal apabila ditayangkan dan hal ini membuatkan Nordin Ahmad kembali menjadi pelakon pembantu. Perkara itu tidak pernah melunturkan semangatnya untuk terus berjuang di dalam bidang lakonan malahan beliau terus berusaha memperbaiki mutu lakonannya dalam menempatkan dirinya sebaris dengan hero-hero lain yang berada di MFP ketika itu. Peluang yang dinantikan oleh Nordin Ahmad akhirnya muncul pada tahun 1956 apabila P.Ramlee menawarkan watak utama kepadanya di dalam filem Semerah Padi. Filem Semerah Padi merupakan filem kedua arahan P.Ramlee setelah menduduki bangku pengarah. Nordin Ahmad telah mengejutkan industri filem Melayu pada ketika itu dengan lakonannya sebagai Taruna yang sangat bermutu tinggi di dalam Semerah Padi. Ramai peminat dan pengkritik filem pada ketika itu memberi pujian terhadap lakonan Nordin Ahmad di dalam filem berkenaan. Nama Nordin Ahmad juga dengan sekelip mata melonjak ke tahap tertinggi sebaris dengan pelakon-pelakon utama seperti P.Ramlee, Ahmad Mahmood dan lain-lain. Di sebabkan kejayaan melalui Semerah Padi Nordin Ahmad telah dilamar oleh syarikat Cathay-Keris Film pada penghujung tahun 1957. Pada 31 Disember 1957 Nordin Ahmad secara rasminya menamatkan kontraknya sebagai pelakon di MFP dan berhijrah ke Cathay-Keris selepas selesai penggambaran filem Belantara. Filem pertama Nordin Ahmad di Cathay-Keris adalah Orang Minyak. Penghijrahan ke Cathay-Keris lebih menggalakkan Nordin Ahmad mempersembahkan mutu lakonan yang terbaik bagi membuktikan Cathay-Keris adalah destinasi terbaik untuk kebaikan kerjaya lakonannya. Siapa yang boleh melupakan lakonan mantap Nordin Ahmad di dalam filem-filem keluaran Cathay-Keris seperti Raden Mas, Noor Islam, Hang Jebat, Sri Mersing, Sultan Mahmood Mangkat Di-Julang, Dang Anom, Lanchang Kuning, Chuchu Datok Merah, Tajul Ashikin, Ayer Mata Duyong, Patong Chendana dan Gurindam Jiwa. Nordin Ahmad sentiasa berada di dalam kelasnya yang tersendiri dalam memperlihatkan kewibawaannya sebagai seorang pelakon yang mempunyai daya penghayatan yang sangat tinggi. Nordin Ahmad juga dikatakan seorang pelakon yang sangat cerewet di lokasi. Menurut pengarah M.Amin, Nordin Ahmad agak lambat untuk memulakan penggambaran jika beliau belum berpuas hati dengan “reheasal”. Nordin Ahmad akan meneliti skrip dari hari pertama beliau menerimanya.

Jika beliau tidak faham isi kandungan dan hubungkait wataknya dengan watak yang lain beliau akan menemui penulis skrip berkenaan untuk mengetahui apa yang dimaksudkan. Di Cathay-Keris Nordin Ahmad telah menemui pasangan layar peraknya yang paling serasi iaitu Latifah Omar. Pihak studio beranggapan gandingan Nordin Ahmad bersama Latifah Omar adalah satu perkembangan yang baik buat studio dan telah mengarahkan lebih banyak filem-filem bermutu lakonan mereka berdua diterbitkan bagi menyaingi filem-filem keluaran MFP. Faktor ini menjadi salah satu strategi pihak studio untuk mengaut keuntungan yang besar kerana boleh dikatakan filem yang menggandingkan mereka berdua pasti mendapat pulangan yang lumayan jika ditayangkan pada ketika itu.  Di layar perak Nordin Ahmad mempamerkan gaya yang sukar ditiru orang lain, penampilannya berwibawa serta contoh seorang aktor sejati. Gerak lakon Nordin Ahmad mencapai tahap sebagai seorang pemain wayang yang handal kerana kehadirannya untuk watak tertentu nyata sering terserlah kelainan dan perbezaan, menjadikan mutu lakonannya ada kelas tersendiri. Nordin Ahmad bijak bermain mood menerusi gesture yang bijak dikawalnya, air muka bersahaja serta intonasi suara yang kemas dan teliti. Hasilnya persembahan lakonan Nordin Ahmad berada di dalam gred A dan wajar menjadi contoh kepada pelakon muda sekarang.  Kehebatan Nordin Ahmad sebagai pelakon meyakinkan pihak pengurusan Cathay-Keris mencuba prestasinya sebagai pengarah pula. Pada tahun 1963 Nordin Ahmad telah dilantik sebagai pengarah untuk filem pertamanya berjudul Wan Perkasa. Filem sulong arahannya itu telah menempa kejayaan dan diikuti beberapa lagi filem seperti Kaseh Ibu, Naga Tasek Chini, Playboy, Kekaseh. Si Murai, Nafsu Belia, Keranda Berdarah dan yang terakhir Lobang Nuraka.

Walaupun Nordin Ahmad dipandang hebat sebagai seorang pelakon yang mampu menghayati setiap watak lakonannya, namun kebanyakkan pengkritik filem berpendapat beliau kurang berjaya sebagai pengarah. Ini kerana mereka menilai Nordin Ahmad dari sudut lakonan bukan pengarahan. Ada pengkritik filem pada ketika beranggapan Nordin Ahmad sangat condong kepada gaya pengarahan P.Ramlee.  Nordin Ahmad telah mendirikan rumahtangga dengan Salmah Ibrahim pada tahun 1952 selepas selesai penggambaran filem Permata Di-Perlimbahan. Perkahwinan mereka dikatakan bermula dari usikan rakan-rakan semasa mereka bersama-sama bekerja di Jalan Ampas. Hasil dari perkahwinan mereka telah dikurniakan tiga cahaya mata iaitu Asmah, Norman Shah dan Hasnor.

Nordin Ahmad meninggal dunia pada hari selasa, jam 4.30 petang, 15 Jun 1971 di Hospital Besar Singapura akibat penyakit demam kuning yang dideritainya beberapa bulan sebelum itu. Jenazahnya telah dikebumikan di Tanah Perkuburan Islam, Bedok pada keesokkan harinya. Pada tahun 1980-an pihak kerajaan Singapura telah menggali semula tanah perkuburan Bedok untuk tujuan pembangunan.

Maka pusara Nordin Ahmad dan penghuni lain perkuburan berkenaan telah dipindahkan ke Pusara Abadi, Lim Chu Kang, Singapura. Disanalah bersemadinya jenazah seorang seniman besar dan terunggul dalam lipatan sejarah filem Melayu sehingga sekarang. Nordin Ahmad sentiasa menjadi inspirasi kepada pelakon generasi selepasnya yang menginginkan sesuatu resipi lakonan padat, mantap dan berwibawa. Antara sesalan kebanyakkan pelakon hari ini ialah tidak berkesempatan bersua muka dengan pelakon legenda itu kerana telah dijemput terlalu awal menemui Illahi ketika masih ramai yang menanam minat terhadap kehebatan persembahan beliau. Demikianlah hilangnya sebutir bintang yang seluruh hidupnya diabadikan untuk seni.

RUJUKAN:

Permata Seni Terbilang – Hidir Ali RazaliDari Keris Film Ke Studio Merdeka – (Hamzah Hussin)Mohd Sidik bin Ahmad (Adik Nordin Ahmad)Allahyarhamah Salmah Ibrahim (Isteri Nordin Ahmad)Kelab Filem & Muzik Melayu Klasik


Situs Perahu Kuno Punjulharjo, Gambaran Awal Kapal Kuno Sungai Batu

Kembara JatengTim (Jawa Tengah, Jawa Timur) 2017

Terasa tubuh agak kepenatan ketika aku memasuki Jalur 1 di antara Pati dan Rembang. Ianya adalah antara jalan raya yang tersibuk di Indonesia dan aku agak fobia dengan Jalur 1 ini memandangkan setahun yang lalu aku terlibat dalam satu kemalangan yang agak serius di laluan ini, di Pekalongan.

Alhamdulillah, kereta tak banyak dan Rembang tak berapa jauh lagi. Cita-cita utamaku ke sini adalah untuk melawat sebuah perahu kuno di sebuah desa yang bernama Punjulharjo.

Kenapa perahu kuno ini signifikan buatku? Ianya kerana perahu kuno ini membuatkan aku bermimpi agar suatu hari nanti aku dapat melihat kapal kuno yang masih terbenam dalam perut bumi di Sungai Batu, Kedah.

Bagiku, melihat perahu kuno Punjulharjo ini bagaikan melihat kapal kuno Sungai Batu. Sesungguhnya mimpi itu indah…

Pada tanggal 28 Julai 2008, sebuah perahu kuno telah ditemukan secara tidak sengaja di sebuah desa di Jawa Tengah. Perahu yang berukuran 5 meter x 15 meter itu ditemukan di Desa Punjulharjo, Kecamatan Rembang ketika penduduk kampung sedang mengusahakan ‘tambak garam’.

Tambak garam adalah istilah Bahasa Indonesia untuk kolam-kolam buatan yang cetek, yang dibuat khas untuk menghasilkan garam daripada air laut yang berdekatan.

Perahu kuno ini ditemui sekitar 400 meter dari pantai. Kemungkinan besar pada suatu masa dahulu, kedudukan pantai adalah di mana perahu ini ditemui.

Ujian pentarikhan karbon yang dilakukan di Beta Analytic Radiocarbon Laboratory, Miami, Florida, USA mendapati perahu ini dibina pada abad ke-7 Masihi. Menurut Professor Pierre-Yves Manguin, berdasarkan kepada saiz perahu ini berkemungkinan besar ianya digunakan untuk berdagang dan berkemungkinan juga ia digunakan untuk merentas lautan dan tidak terbatas untuk kegunaan di pesisir pantai.

Timbul pendapat yang mengatakan adanya perdagangan di antara Pulau Jawa dan sekitarnya di zaman Kerajaan Kalingga (Ho Ling). Malah, mungkin juga kapal-kapal dari Sumatera yang dikuasai oleh Sriwijaya berdagang ke sini.

Kebanyakan sumber di internet mengatakan perahu ini digunakan di zaman Kerajaan Medang atau Mataram Kuno tetapi kerajaan ini hanya wujud pada abad ke-8 Masihi. Oleh itu pendapat peribadiku lebih kepada zaman Kerajaan Kalingga dan kedudukan Rembang yang tidak begitu jauh daripada Jepara menguatkan lagi pendapatku ini.

Selain perahu ini, dijumpai juga beberapa artifak kecil seperti kapak, tempurung kelapa, sebatang tongkat dan juga ukiran kepala yang diperbuat daripada batu.

Pada masa lalu, telah berkembang teknik pembuatan perahu yang menggunakan tali ijuk dan pasak kayu untuk membentuk badan perahu atau lebih dikenali sebagai teknik papan ikat dan kupingan pengikat (sew-plank and lushed-plug technique).

Bagaimanakah proses konservasi perahu ini dijalankan?

Proses konservasi dijalankan secara in situ (di tapak asal) dengan proses desalinasi atau pembuangan garam dilakukan pada peringkat awal. Kemudian perahu ini direndam dengan larutan polyethylene glycol (PEG) 400 yang berlainan kepekatan untuk menghilangkan kandungan air dalam sel-sel kayu.

Pada peringkat akhir, larutan PEG 4000  berkepekatan tinggi bersertakan proses pemanasan pada suhu 60ºC dilakukan untuk memperkuatkan struktur kayu perahu.

Proses pemuliharaan yang berlangsung sejak penemuannya pada tahun 2008 hanya akan berakhir pada tahun 2018. Pada tahun 2019, fasa baru strategi pelestarian perahu ini akan bermula.

Begitulah serba ringkas teknik pemuliharaan atau pelestarian perahu kuno Punjulharjo ini.

Seperti yang kunyatakan awal tadi, aku amat berharap suatu hari nanti kapal yang terbenam di Sungai Batu dapat dipertontonkan sebagaimana aku melihat perahu kuno Punjulharjo bulan lalu.

Rujukan:

Kajian Lapangan di Situs Perahu Kuno Punjulharjo, Desa Punjulharjo, Kecamatan Rembang, Jawa Tengah

Laporan Hasil Kajian Konservasi Dan Konsep Pengembangan Perahu Kuno Rembang, Nahar Cahyandaru et al, 2010

Conservation Research And Treatment Programs: Case Study Of Ancient Boat Site In Rembang Regency, Waluyo Agus Priyanto, 2011


Itali Terpaksa Menolak Untuk Merawat Pesakit Berusia Atas 80 Tahun

Tatkala pihak berkuasa Itali bergelut menangani penularan pandemik Covid-19, satu berita baru timbul. Satu dokumen rasmi yang dibuat unit pengurusan krisis di Turin mencadangkan mangsa-mangsa Covid-19 berusia 80 tahun ke atas dinafikan akses kepada rawatan intensif sekiranya bilangan katil untuk menempatkan pesakit-pesakit Covid-19 tidak mencukupi.

Berdasarkan dokumen berkenaan, kriteria yang digariskan bagi mana-mana mangsa kecemasan Covid-19 ialah berusia kurang daripada 80 tahun dan kemampuan mereka untuk pulih sepenuhnya.

Dokumen tersebut menegaskan pada satu masa, akan wujud ketidakseimbangan antara memenuhi keperluan pesakit Covid-19 dan kemampuan sumber intensif yang berkesan diperlukan. Bila keadaan itu berlaku, maka mereka perlu mengaplikasikan kriteria pesakit agar mendapat akses sumber mereka yang terhad.

Kaunselor kesihatan Piedmont, Luigi Icardi menyifatkan dokumen tersebut sebagai sesuatu yang menakutkan. Tetapi pada masa sama, ia juga bakal menjadi rasmi sekiranya situasi Covid-19 di Itali semakin meruncing dan berdasarkan parameter-parameter yang digariskan.

Ketika ini, ia sudah siap dan menunggu masa saja untuk disahkan oleh jawatankuasa teknikal saintifik sebelum dihantar ke seluruh hospital di Itali. Kriteria yang dinyatakan bakal diaplikasikan di seluruh negara.

Ketika ini, Itali mempunyai 15,000 kes jangkitan Covid-19 dengan 5,000 kes kem4tian. Pada masa sama, Itali juga mempunyai 5,090 katil rawatan intensif, lebih daripada cukup untuk menjaga pesakit-pesakit yang memerlukan rawatan intensif.

Itali berusaha menambah bilangan katil di klinik-klinik swasta, rumah-rumah jagaan dan khemah-khemah sementara. Tetapi pada masa sama, Rome juga memerlukan doktor dan jururawat untuk membantu serta peralatan perubatan yang banyak.

Wilayah yang paling terjejas ialah Lombardy tetapi wilayah jirannya, Piedmont juga ditekan teruk dengan Covid-19. Di situ, 180 kes dicatatkan dengan 27 kes kem4tian dalam sehari. Dengan trend ini, situasi belum tentu akan menjadi bertambah baik.

Semasa ditemubual akhbar The Telegraph, pengerusi jawatankuasa teknikal saintifik Roberto Testi menegaskan mereka akan menangguhkan menggunakan kriteria yang dinyatakan selama mana yang boleh. Malah, beliau memberi jaminan pesakit yang dinafikan rawatan intensif akan terus mendapat rawatan sewajarnya daripada pihak berkuasa.

Testi bagaimanapun mengakui ia merupakan satu perkara yang paling susah yang perlu dilakukan. Tetapi dalam dunia perubatan, doktor harus membuat keputusan sukar sambil dibantu oleh sistem yang boleh mengelak lebih banyak kehilangan nyawa.

RUJUKAN:

Di Blasi, Erica. (2020). Italians over 80 ‘will be left to die’ as country overwhelmed by coronavirus. The Telegraph. https://www.telegraph.co.uk/news/2020/03/14/italians-80-will-left-die-country-overwhelmed-coronavirus/


Air Terjun Paling Besar Di Dunia Di Bawah Laut?

Sebut saja air terjun, kita membayangkan ia berada di kawasan hulu sungai dan menjadi tempat tumpuan pelancong. Dari segi rekod, Air Terjun Victoria memegang rekod sebagai air terjun terbesar di dunia manakala Air Terjun Angel pula merupakan air terjun tertinggi di dunia. Tetapi kita tidak pernah menyangka wujud satu kawasan air terjun di lautan.

Mungkin ada yang menganggap ini sebagai aneh tetapi hakikatnya air terjun ini benar-benar wujud. Kawasan tersebut ialah Selat Faroe Bank yang terletak di antara Scotland dan Iceland. Laluan yang sempit dan dalam ini menghubungkan laut Norway dengan bahagian utara Lautan Atlantik melalui aliran air yang berterusan dan sejuk sehingga ke kawasan dasar laut.

Memandangkan kawasan ini merentasi Rabung Scotland-Greenland, ia menghasilkan air terjun yang besar dengan air jatuh dari ketinggian 840 meter terus ke Lautan Atlantik. Kawasan ini merupakan antara kawasan tumpuan penyelidikan oseanografi sejak tahun 1995 tetapi kewujudan air terjun ini hanya diketahui baru-baru ini.

Sebelum ini, kawasan limpahan Selat Faroe Bank dikatakan datang dari aliran air sejuk yang mengalir sepanjang bahagian barat selat berkenaan. Untuk beberapa ketika, ia dianggap sebagai fakta. Tetapi berdasarkan penyelidikan terbaru, kebanyakan air dari air terjun tersebut datang dari aliran timur yang senyap. Aliran ini yang mengeluarkan air sejuk ke selat melalui arus laut yang dalam dan laju.

Penyelidik oseanografi fizikal dari Universiti Stockholm, Leon Chafik melihat penemuan ini sebagai aneh tetapi mengujakan kerana berdasarkan kajian mereka, mereka tahu kewujudan struktur sama di Selat Denmark. Selat Denmark yang terletak di antara Iceland dan Greenland serta selari dengan Selat Faroe Bank merupakan lokasi air terjun terbesar di dunia dengan saiz tiga kali ganda melebihi Air Terjun Angel.

Apabila air sejuk selat berkenaan bertemu dengan air Selat Faroe Bank pada satu lagi bahagian Iceland, air yang bergerak pantas menghasilkan arus yang kuat masuk ke bahagian dalam utara Atlantik. Dua selat ini memainkan peranan penting dalam peredaran lautan termasuk menyumbang kepada peredaran pembalikan arus meridian Atlantik (AMOC).

AMOC mempunyai dua laluan, satu laluan dalam yang membawa air sejuk dari latitud yang lebih tinggi ke Lautan Atlantik. Manakala satu laluan cetek membawa air Atlantik yang panas ke sebelah utara. Peredaran ini merupakan pengawal utama sistem iklim dunia tetapi masih banyak perkara yang tidak diketahui tentang sistem berkenaan.

Mengikut model kitaran yang dibangunkan penyelidik, limpahan di Selat Faroe tidak berpusing terus ke Selat Faroe-Shetland seperti disangka. Sebaliknya, arus dari selat berkenaan mengalir sehingga hampir ke Norway sebelum berpusing ke selatan, terus menuju ke air terjun dan jauh dari kawasan benua. Laluan pusingan ini turut dipengaruhi oleh keadaan angin sekaligus mencadangkan keadaan atmosfera boleh mempengaruhi kekuatan angin.

Keadaan ini dapat dilihat pada dekad 2000 apabila arus di sebelah timur amat kuat pada ketika itu. Pada tahun-tahun tersebut, aliran air ke limpahan Faroe berada pada tahap paling rendah sementara limpahan itu sendiri berada pada paras tertinggi. Sesetengah selat lain dilihat menyalurkan air ke air terjun berkenaan.

Namun, tatkala selat ini dilihat kekal, kekuatan arusnya boleh berubah mengikut perubahan angin. Menurut para penyelidik, keadaan angin yang berbeza di Laut Nordic dilihat menyebabkan air yang mengalir ke Selat Faroe datang dari pelbagai laluan dan kedalaman.

Keadaan ini dikesan pada tahun 90-an apabila arus limpahan Faroe dilihat lemah berbanding mengikut kebiasaan dan sumber air utamanya datang dari utara Iceland sepanjang laluan terus di sebelah barat. Tetapi atas sebab yang tidak dinyatakan, ia sudah berubah.

“Disebabkan ini, aliran air yang baru ditemui dan arus laut memainkan peranan penting dalam peredaran laut pada latitud tertinggi. Penemuan ini sedikit sebanyak menambah lagi pemahaman terhad kita terhadap peredaran pembalikan di Lautan Atlantik,” tambah Chafik.

RUJUKAN:

Cassella, Carly. (2020). One of Earth’s Largest ‘Waterfalls’ Is in The Ocean, And We Just Found Its Main Source. Science Alert. https://www.sciencealert.com/one-of-earth-s-largest-waterfalls-is-actually-found-deep-in-the-sea-and-we-just-discovered-its-main-source


Pemerintah Muslim Pertama Yang Menggunakan Gelaran Sultan

Sejarah Islam dan Turki boleh dibahagikan kepada tiga zaman yang melibatkan cara tadbir urus empayar-empayar silam itu. Zaman pertama adalah Zaman Khalifah Madinah, Damsyik dan Baghdad atau empat khalifah besar dan penerus legasi mereka, khalifah Umayyad dan Abbasid yang memerintah seluruh dunia Islam. Pembentukan sistem khilafah pada zaman itu menjadikan struktur hierarki pentadbiran mereka sering dirujuk dan dicontohi sebagai model untuk empayar-empayar Islam selepas zaman mereka.

Zaman kedua ialah Zaman Kesultanan, ia bermula dengan kerajaan Ghaznavid. Pada waktu ini, per4ng Salib telah menghancvrkan dunia Islam, kerajaan Khilafah Abbasiyah telah mulai lemah, manakala Dinasti Syiah Fatimid, yang bangkit di Afrika Utara, telah mengisytiharkan kekhalifahan nya, sekaligus telah menyebabkan Islam sedang kehilangan pusat induk nya.

Walau bagaimanapun, pembentukan sistem Kesultanan telah mula memberikan kesan positif dan berkembang dengan pesat. Sementara dominasi empayar-empayar besar sudah mula diiktiraf di tanah orang Islam, tentera salib berjaya dih4ncurkan, membolehkan pen4klukan untuk disambung semula. Hasilnya, sistem Kesultanan berjaya diteruskan sehingga lebih dari 1,000 tahun di seluruh dunia hingga sekarang.

Zaman ketiga adalah zaman negara bangsa, ia bermula pada tahun 1923 setelah kesultanan/khilafah Uthmaniyyah dibubarkan. kebanyakan negara-negara ini mula menyerap sistem demokrasi barat, bagi negara yang masih meneruskan Kesultanan seperti Malaysia, kita menggunakan konsep ‘Raja Berpelembagaan’ sebagai satu jaminan untuk agama Islam kekal dimartabatkan sebagai agama wajib bagi orang-orang Melayu.

Bangsawan Berketurunan Hamba

Sultan Mahmud Al-Ghazni dilahirkan pada 2 November 971 di Ghazne, yang terletak di utara Kabul, Afghanistan. Nama penuhnya semasa zaman kegemilangan adalah Yamīn al-Dawlah Abū al Qāsim Maḥmūd ibn Sebüktigin dan gelaran rasminya adalah Sultan, sementara gelaran tidak rasmi adalah “Yeminüd Devlet” (tangan kanan kerajaan) dan nama keturunan atau nama keluarganya, adalah Bani Sebük Tegin, nama penuhnya adalah hasil gabungan daripada nama penuh, gelaran rasmi dan gelaran tidak rasmi.

Bapanya Ebu Mansur Sebük Tegin adalah seorang komander “Mamluk” yang setia kepada Empayar Samani, dengan kata lain, seorang askar bertaraf hamba. Ini kerana perkataan “Mamluk” adalah diambil daripada perkataan bahasa Arab yang bermaksud “Hamba”. Ibu Mahmud adalah seorang puteri dari sebuah keluarga bangsawan Parsi.

Apabila Empayar Samani yang berpusat di Bukhara mula kehilangan pengaruh dan menjadi kerajaan yang lemah, Sebuk Tegin secara tidak langsung telah menjadi kuasa yang dominan di Ghazne dan mula meluaskan kuasa di rantau itu. Lalu menjadikan Ebu Mansur Sebuk Tegin sebagai pengasas kepada kerajaan dinasti Ghaznavid, sebuah kerajaan yang menjadi empayar Islam yang besar dan bertahan selama 150 tahun.

Baik, sekarang kita telah tiba di titik yang terpenting untum cerita ini. Sesuai dengan namanya, Sebük Tegin adalah seorang “mamluk” atau askar profesional berbangsa Turki. Beliau seorang pemuda yang kuat dari suku kaum yang terjajah, diserap ke dalam kempen orang-orang Arab yang melakukan kemaraan ke bahagian Asia, dibesarkan sebagai pahlawan Islam yang taat. Konsep yang hampir sama seperti askar Janissaries.

Satu-satunya perbezaan adalah Mamluk memusn4hkan dinasti yang lemah dan mendirikan empayar baru, sementara Janissari kekal sebagai tentera domestik dan hanya membuat pember0ntakan kecil dari semasa ke semasa. Negeri Ghaznavid adalah satu contoh empayar yang diasaskan oleh Mamluk.

Bakal Sultan

Menurut sebuah buku etika yang menulis tentangnya, Sebük Tegin adalah seorang Turk dari suku “Barsahians” yang menjadi Muslim ketika beliau pergi ke negara Samani. Apabila dia menghapuskan dominasi dan penguasaan raja-raja Samani dan mendirikan negara sendiri di Ghazne, beliau fokus dalam membesarkan puteranya Mahmud supaya boleh dijadikan pewarisnya.

Hasilnya, Mahmud dianggap sebagai contoh pertama dan terawal seorang Sultan yang berpendidikan tinggi. Selain kelebihan Mahmud di dalam politik, keberanian di medan per4ng dan kemahiran dalam pentadbiran, Mahmud juga seorang pemimpin beragama yang amat menghargai seni dan budaya.

Walaupun Sebük Tegin memperoleh kemerdekaan di Ghazne, negara Ghaznevid hanyalah sebuah kerajaan yang kecil, secara teknikal dan umum nya banyak bergantung pada Samanis sehinggalah Mahmud memperoleh kejayaan. Mahmud memenangi banyak peper4ngan bagi pihak bapanya dan Samanis ketika bapanya masih hidup. Panglima Samanis memberikan gelaran “Seyfü’d Devle” (Pedang Negara) kepada Mahmud atas kemenangannya dalam menguasai Khorasan, di barat Iran moden.

Pedang, Mawar, dan Sejadah

Walaupun Mahmud adalah dari sebuah keluarga bangsawan berketurunan hamba dan dibesarkan dengan penuh disiplin, kejayaannya bukan semata-mata berdasarkan faktor-faktor tersebut. Ketika bapanya meninggal dunia pada 997, abang Mahmud, İsmail mewarisi takhta terlebih dahulu, ini antara contoh kesukaran dan cabaran besar yang dihadapi Mahmud.

Oleh kerana Mahmud lebih berpengaruh dan mempunyai akses lebih kuat berbanding Ismail dalam setiap perkara, dia mula mencadangkan supaya negara itu dibahagikan menjadi dua lalu memerintah bersama-sama. Walau bagaimanapun, apabila İsmail menolak cadangan itu, kedua-dua adik-beradik itu berper4ng dengan satu sama lain, dan Mahmud muncul sebagai pemenang, sehingga menjadi seorang emir.

Jika mengambil alih takhta atau kedudukan paling berkuasa adalah matlamat utama setiap ahli politik untuk mengejar kuasa, ia kadangkala hanyalah alat atau batu loncatan untuk orang lain. Jadi, kisah sebenar Mahmud bermula ketika dia mengalahkan adiknya dan menjadi emir.

Sebenarnya, dia telah mematuhi sumpahnya sebelum mengambil takhta dan berdamai dengan suku Karahanis Muslim, malahan dia turut berjuang melawan umat Hindu anti-Islam. Dasar jangka masa panjang yang dilaksanakan Mahmud menjadikannya bukan sahaja dasar yang berjaya tetapi juga model pentadbiran yang relevan untuk penguasa pada abad-abad akan datang.

Idea untuk tidak bersaing dengan Karahanis dan mara ke India dalam ekspedisi berjalan dengan begitu lancar sehingga kedua-dua tanah besar itu diserap sebagai sebahagian daripada pemerintahan Gaznavi, manakala reputasi Mahmud dan keabsahan sebagai emir diperkukuhkan. Pada akhir abad ke-10 dan pada permulaan abad ke-11, umat Islam berada dalam krisis pemikiran dan konflik kebendaan yang parah.

Adakalanya, emir yang mempunyai kuasa memerintah kota-kota besar dan sekitarnya sanggup bekerjasama dengan musuh dan bukannya sesama Muslim untuk menentang musuh. Masalah ini membawa kepada kerugian yang besar di kedua-dua belah pihak. Sebagai seorang emir yang taat, berfikiran terbuka, berani dan berbakat, hanya dasar-dasar yang dibentuk oleh Mahmud sahaja yang memihak kepada umat Islam, kerana itu Mahmud secara umummya dihargai dan menerima sokongan yang meluas.

Islam di India

Mahmud berjaya men4kluk bahagian utara dan barat India dengan melancarkan 17 ekspedisi selama 30 tahun, ini adalah pencapaian dari konteks m!litari dan agama. Mahmud bukan sahaja dapat men4kluk wilayah-wilayah ini tetapi dia juga memastikan agama Islam disebar dan diterima di seluruh dunia.

Mahmud kemudiannya kembali meneruskan ekspedisinya terhadap raja-raja yang menentang, Mahmud memastikan dominasi kerajaan-kerajaan Hindu di barat India terus dilemahkan atau dimvsnahkan secara penuh, sambil memperkuatkan Islam dan kerajaan Ghazni.

Mahmud juga turut bert3mpur dengan dinasti Muslim-Turki yang lain, seperti Dinasti Karahanis di kemudian hari nya dan Dinasti Harezmis, jika dia terpaksa berbuat demikian, tetapi pilihan pertamanya sudah tentu lebih baik jika boleh menjalinkan hubungan damai dengan sesama muslim manakala untuk pihak atau entiti yang bukan Islam pula, beliau melaksanakan polisi khusus di mana kepentingan dan sumber tertentu dikhaskan hanya untuk entiti bukan Islam, contohnya pemilikan tanah untuk pertanian.

Sebenarnya dasar sebegini juga sedikit sebanyak akan menjejaskan banyak kerajaan yang berjaya dalam abad berikut. Perlu diingatkan bahawa Uthmaniyyah juga pernah menjadi empayar Islam yang terkuat dan mendominasi hampir seluruh dunia. Walaupun dikenali sebagai antara kerajaan Muslim yang paling tinggi toleransi terhadap bukan Islam, namun akhirnya dikhianati hingga ditamatkan kegemilangannya yang berusia 600 tahun.

Sultan Dan Syair

Apabila Mahmud Al-Ghazni meninggal dunia pada 30 April, 1030, dia mewariskan sebuah pemerintahan Islam yang terbesar pada masa itu.  Kerajaan Islam yang lain dan pewaris legasi nya sendiri adalah bukti kesungguhan dan kejayaan beliau dalam usaha menyebarkan Islam berasaskan Sunni, menghapuskan amalan menyembah berhala dan esoterisme. Dan yanh paling penting, Mahmud terus diingati sebagai Sultan yang berfikir di luar kotak dan mencintai seni, serta seorang komander tentera yang amat berpengalaman tinggi.

Disebabkan Mahmud lah, seorang penyair yang terkenal bernamal Firdevsi menulis karya  “Şehname,” salah satu epik terbesar kesusasteraan Islam di Turki, India dan Parsi.

Terdapat banyak anekdot mengenai hubungan antara Sultan dan penyair itu. Tidak diketahui mana yang benar, tetapi “Şehname” yang ditulis oleh Firdevsi bagi mengenangkan Mahmud, tetap menjadi warisan seni yang tidak ada tandingannya.

Mahmud Al-Ghazni semasa di kemuncak kegemilangannya telah pun menggunakan gelaran Sultan, menjadikan baginda sebagai pemerintah Muslim pertama yang menggunakan gelaran Sultan. Gelaran itu merupakan sebuah perkataan Arab diambil daripada Al- Quran yang membawa kepada maksud “kekuasaan”.

Baginda memerintah antara tahun 998 – 1030. Gelaran ‘Sultan’ kemudian menjadi gelaran yang biasa untuk pemerintah-pemerintah Turki Seljuk dan Turki Uthmaniyyah serta pemerintah-pemerintah Ayubbid dan Mamluk di Mesir. Pada zaman perkembangan Kesultanan yang seterusnya, gelaran “Sultana” sering digunakan sebagai gelaran untuk isteri-isteri Sultan.

Perkembangan Kesultanan Di Rantau Lain

Pengesahan rohaniah untuk gelaran ini dapat digambarkan dengan jelas lagi tepat adalah melalui fakta ketika Khalifah bayangan yang berpusat di Kaherah, Mesir, menganugerahkan pemerintah Empayar Turki Uthmaniyyah yang ketiga, Murad I, dengan gelaran “Sultan” pada tahun 1383. sekaligus menjadikan Murad I sebagai pemerintah Turki Uthmaniyyah yang pertama menggunakan gelaran Sultan kerana pemerintah-pemerintah Turki sebelum itu iaitu Osman dan Orhan menggunakan gelaran Bey dan menerima gelaran Ghazi selepas kemangkatan mereka.

Pada peringkat-peringkat kemudian, pemerintah-pemerintah Islam yang menggunakan gelaran “Sultan” berkurangan di rantau Asia Tengah tetapi berkembang di Asia Tenggara, serupa dengan pemerintah keluarga diraja Maghribi yang terawall atau keluarga diraja Saudi. Pada hari ini mengikut kiraan secara kasar, terdapat 52 buah negara Islam atau majoriti Islam di seluruh dunia manakala tak sampai sepuluh pun negara-negara Islam yang berkonsep Kesultanan. antaranya ialah;

Manakala di beberapa bahagian di Timur Tengah dan Afrika Utara, masih terdapat sultan-sultan serantau atau orang-orang keturunan sultan dan yang digelar seperti itu. Tidak kurang juga bekas pewaris Kesultanan yang telah lama jatuh, kini muncul kembali menuntut takhta, ada yang melalui cara kek3rasan seperti yang dilakukan di Lahad Datu oleh kononnya pewaris sah Kesultanan Sulu, ada yang menjadi bahan ketawa media sosial hingga dibuat parodi seperti Sultan Melaka.

Walaubagaimana pun, kita bangsa Melayu Malaysia harus bersyukur kerana masih di bawah naungan Sultan dan Raja Melayu kita. Seburuk-buruk mana sekali pun seorang Sultan dalam konteks di Malaysia ini, Sultan/Raja itu lah yang sedang menjamin kedaulatan agama Islam. Selagi Sultan dan Raja Melayu terus berdaulat, selagi itu agama Islam tidak akan beralih dari kedudukan yang sepatutnya di dalam perlembagaan persekutuan kita. Daulat Tuanku!

RUJUKAN:

The Dailysabah : The First Sultan

WorldAtlas : Current Monarchies Of The World


Kenapa Lelaki Ada Puting?

Ini mungkin nampak lawak tapi anda pernah terfikir tak pasal benda ni? Kenapa kaum Adam, ada puting sedangkan ia tak mempunyai fungsi apa apa pun? Bukannya boleh menyusu pun. Setakat hiasan sahajalah di badan.

Jawapannya ialah sewaktu janin manusia dibentuk bagi berupa kepala, kaki dan sebagainya, kita semua dibentuk sebagai separa perempuan. Puncanya ialah kromosom X pada kromosom jantina (lelaki= X+Y, perempuan = X+X). Jadi, sel janin akan menumbuh dan membentuk berdasarkan maklumat DNA ini termasuk pertumbuhan puting dan pra kemaluan manusia.

Kemaluan manusia pada waktu ini juga tak penuh. Ia ibarat kemaluan wanita, tapi klitorisnya berupa zakar pendek. Ia mempunyai kedua-dua rupa organ seks berkenaan. Kita panggil sebagai phallus. Apabila sudah masuk minggu keenam, sekiranya janin itu lelaki, kromosom jantinanya akan mula aktif.

Untuk lelaki, kromosom Y mula menyebabkan zakar kontot itu membentuk menjadi zakar penuh. Hormon testosterone mula dihasilkan dan mempengaruhi pembentukan bayi menjadi lelaki sepenuhnya. Untuk perempuan, fetus akan meneruskan pertumbuhan seperti biasa dan terus akan ada organ seks perempuan serta ciri fizikal yang berkaitan.

Kenapa perempuan tak perlu bantuan kromosom XX? Macam saya dah sebut tadi, blueprint manusia asalnya semua berjantina separa perempuan dek kewujudan kromosom X.

Kromosom X ni lelaki pun ada (XY) tapi kromosom Y akan campur tangan lepas sampai waktu. Kromosom X lebih pada XX tu lebih kurang je maklumatnya sesama sendiri.

Berbanding dengan lelaki, ovari perempuan sudah mula berfungsi dan menghasilkan ovum sejak masih lagi dalam perut ibu. Cumanya, ovum yang dihasilkan adalah statik. Kalau yang dihasilkan adalah sebanyak 1 juta semasa dalam perut ibu, maka sejutalah ovumnya sampai mati.

Sperma lelaki pula sentiasa dihasilkan dan diperbaharui sampai mati. Sebab tu wanita akan mengalami menopause tetapi bukan untuk lelaki.

Disebabkan pembentukan manusia awalnya menyebabkan janin menjadi separa perempuan, maka struktur keperempuanan ada pada semua jantina. Disebabkan itulah struktur puting adalah kekal pada kedua-dua jantina.

RUJUKAN:

1. “Human sexual differentiation”. Gfmer.ch. Retrieved 2 October 2017.

2. Cordelia., Fine (2011). Delusions of Gender : The Real Science Behind Sex Differences. London: Icon Books. ISBN 9781848312203. OCLC 707442506.


Gadis Kecil Ini Dibeli Hanya Untuk Dijadikan Makanan Kannibal

Pada tahun 1880-an, seorang pewaris kekayaan sebuah jenama a-rak terkemuka dunia iaitu Jameson Whis-key, dipercayai telah membeli seorang gadis yang dijual sebagai hamba berusia 10 tahun agar dia dapat menyaksikan gadis itu menjadi hidangan santapan puak k4nibal.

Pada tahun 1885, negeri Congo menjadi hak milik peribadi Raja Leopold II dari Belgium. Selama 23 tahun penguasaan kolonial ini, raja tidak pernah menjejakkan kaki di negara ini, namun dia mengeksploitasi sumbernya dan memperhambakan rakyatnya hingga menyebabkan jumlah antara 8 ke 30 juta kem4tian berlaku, yang bererti dia secara harfiah telah mengurangkan separuh penduduk tempatan.

The Force Publique, sebuah pasukan tent3ra yang ditubuhkan oleh raja untuk menyebarkan keg4nasan, dilatih untuk me-nyeksa dan mencacat-kan lelaki, wanita, dan anak-anak, sekaligus mencatatkan salah satu halaman kolonialisme Eropah yang paling memalukan dan berd4rah.

Salah satu konteks tidak berperikemanusiaan di sebalik kolonial ini adalah latar belakang skandal James ‘Sligo’ Jameson, seorang pewaris kekayaan sebuah perusahaan penyulingan wiski Ireland yang masih beroperasi hingga kini. Sebagai seorang naturalis, pemburu dan penjelajah, Jameson menyertai Ekspedisi Bantuan Emin Pasha yang diketuai oleh Sir Henry Morton Stanley pada tahun 1886.

Walaupun objektif ekspedisi ini dinyatakan adalah untuk menghantar bekalan bantuan kepada Emin Pasha, seorang pemimpin Empayar Uthmaniyah berketurunan Yahudi tetapi memeluk Kristian yang sedang dikepung oleh pember0ntak, namun matlamat sebenarnya adalah untuk mengembangkan penempatan Negara Bebas Belgium di wilayah Congo.

Pada 25 Februari, tent3ra meninggalkan Zanzibar, menuju ke pusat yang kemudian disebut “Afrika Hitam”.  Skandal itu berlaku ketika mereka tiba di Ribakiba (sebuah bandar yang dikenali hari ini sebagai Lokandu).

Seperti kebanyakan para pewaris kaya berbagai jenis perniagaan besar pada zaman itu, James menganggap dirinya sebagai seorang pengembara, dan dia gemar mengikuti ekspedisi untuk mengikut jejak langkah beberapa para penjelajah yang lebih berjaya, seperti Christopher Columbus misalnya.

Menurut Assad Farran, jurubahasa Jameson, semasa pertemuan dengan pemimpin suku tempatan, para bangsawan Ireland menunjukkan rasa ingin tahu terhadap amalan k4nibalisme. “Di England kami banyak mendengar tentang k4nibal yang memakan orang, tetapi bagi diri saya sendiri, saya ingin melihatnya secara peribadi”, katanya.

Para pemimpin suku mengesahkan bahawa antropofagi adalah sangat biasa di kawasan itu, dan mereka menyarankan Jameson untuk memberikan seorang hamba sebagai hadiah kepada salah satu kampung kejiranan. Jadi, dengan harga enam sapu tangan yang tidak masuk akal, Jameson membeli seorang hamba gadis yang baru saja berusia 10 tahun.

Pelbagai sumber juga mengatakan bahawa Jameson berurusan secara langsung dengan Tippu Tip, seorang pedagang hamba dan tukang tempatan. Manakala, menurut Assad Farran, seorang penterjemah Sudan yang dilantik khas dalam perjalanan itu, James menyatakan minatnya untuk meyaksikan amalan budaya k4nibalisme dengan mata kepalanya sendiri.

Ketika sampai di pondok suku asli, gadis itu sambil dipimpin oleh lelaki asli yang membawanya, dibawa ke hadapan puak k4nibal. Lelaki itu memberitahu mereka: “Ini hadiah dari orang kulit putih. Dia mahu melihat bagaimana kita memakannya”. Gadis itu dibawa dan diikat tangannya pada sebatang pokok.

Kira-kira lima orang penduduk asli mengasah pisau. Kemudian seorang lelaki datang dan meni-k4mnya dengan pisau sebanyak dua kali di bahagian perut. Gadis itu tidak menjerit, tetapi dia tahu apa yang sedang berlaku. Dia melihat ke kanan dan kiri, seolah-olah mencari pertolongan.

Selepas di-tik4m, dia m4ti perlahan-lahan. Orang-orang asli kemudian datang dan mula memo-tongnya. Mereka memo-tong kaki, lengan, kepala dan payudara, dan yang lain hanya menyi-ang dan mengeluarkan organ dalaman seperti perutnya.

Setelah daging dibahagi-bahagikan, ada yang membawanya ke sungai untuk mencucinya, dan yang lain terus pulang ke rumah mereka. Sepanjang waktu kejadian itu, Jameson sentiasa memegang buku nota dan pensil di tangannya, membuat lakaran secara kasar di tempat kejadian.

James melukis lakaran secara kasar berdasarkan dari apa yang diingatinya melalui adegan mengerikan itu, kata Farrad dalam keterangannya yang kemudian. “James kemudian pergi ke khemahnya, di mana dia menyiapkan lakarannya dengan cat air.”

Farran Assad menandatangani kenyataan bersumpah mengenai kejadian ini pada tahun 1890, empat tahun selepas peristiwa itu, namun ketika itu Jameson sudah meninggal dunia. Oleh kerana keterangannya mengenai peristiwa itu disahkan oleh saksi lain, skandal itu terbongkar, dan berita itu tersebar dengan pantas dari Eropah ke Amerika Syarikat, di mana kisah itu telah diterbitkan di New York Times.

Janda Jameson kemudian berusaha membersihkan nama suaminya dengan menerbitkan surat yang sepatutnya ditulis sebelum kem4tiannya. Penulisan ini memberikan versi peristiwa yang berbeza: kononnya ia berlaku dengan begitu pantas sehingga Jameson tidak berdaya untuk menghentikan pembvnuhan yang berlaku di depan matanya.

Namun dalam surat itu (yang dipercayai palsu menurut rakan-rakan Jameson) terdapat beberapa maklumat seperti enam sapu tangan yang digunakan untuk membeli gadis kecil itu yang selaras dengan laporan jurubahasa, ini bermakna, jika tujuan surat itu adalah untuk membersihkan nama Jameson selepas kem4tiannya, strategi ini terbukti agak lemah.

Isterinya cuba berdalih seolah-olah James hanya meneruskan proses itu kerana dia percaya bahawa kisah k4nibal itu hanyalah jenaka, dan dia tidak pernah menyangka atau membayangkan bahawa penduduk kampung itu akan benar-benar membvnuh dan memakan  seorang kanak-kanak kecil.

Walau bagaimanapun, catatan ini gagal menjelaskan mengapa James sanggup membayar dengan nilai enam sapu tangan, satu jumlah yang dibayar untuk sesuatu yang dia tidak percaya akan berlaku. Ia juga gagal menjelaskan mengapa dia bahkan berusaha membuat lakaran peristiwa mengerikan setelah pembvnuhan itu.

Keadaan menjadi semakin keliru apabila Assad menarik balik tuduhannya, menyatakan bahawa kenyataannya telah disalah erti. Namun, semua orang akhirnya mengetahui bahawa, kemungkinan besar, dia terpaksa menarik balik tuduhannya kerana didesak oleh pegawai Belgium.

Walaupun peristiwa ini masih tidak jelas, tetapi peristiwa yang kej4m itu tetap benar-benar berlaku. Seorang saksi lain mengimbau kembali bagaimana ketika itu Jameson tidak mempunyai masalah untuk menceritakan kisah ini, dan bahkan dia tidak menyedari betapa seriusnya tindakannya sehingga skandal ini terbongkar tidak lama kemudian.

“Nyawa sangat murah di Afrika Tengah; Encik Jameson lupa betapa berbezanya perkara mengerikan ini jika berlaku di rumahnya sendiri.”

Dalam buku diarinya sendiri, James tidak pernah menafikan sepenuhnya bahawa dia yang menulis catatan dan melukis lakaran tersebut, bahkan terdapat pengakuan berbunyi “Apabila saya pulang ke rumah, saya cuba membuat beberapa lakaran kecil pemandangan yang masih segar dalam ingatan saya itu.”

Mungkin, kisah jenayahnya itu benar, tetapi James Jameson tidak pernah sempat didakwa di mahkamah. Dia meninggal dunia tidak lama setelah tuduhan salah laku mereka semasa mengikuti rombongan Stanley. Dia meninggal dunia pada tahun 1888/1889 kerana demam yang berjangkit.

Sepanjang tahun-tahun mengerikan di Congo, melakukan pembvnuhan beramai-ramai adalah perkara biasa di sana, orang Eropah memperlakukan orang asli seperti lembu.

Oleh itu, pada pandangan seorang penjajah, enam helai sapu tangan hanyalah sekadar satu nilai untuk sebuah pertunjukan yang keji lagi memalukan semata-mata demi kepuasan hati seorang bangsa kulit putih yang b4ngsat.

RUJUKAN:

The story of the rear column of the Emin Pasha relief expedition, by James S. Jameson; National Pub. Co; NY, NY, USA; 1892.


INSTITUT KEUSAHAWANAN NEGARA (INSKEN)

Unit Peneraju Agenda Bumiputera di bawah Jabatan Perdana Menteri telah menerima Institut Kemahiran Negara (INSKEN) daripada Kementerian Perdagangan Antarabangsa dan Industri. INSKEN juga turut diperbadankan sebagai sebuah Syarikat Berhad menurut jaminan pada 18 Jun 2014.
INSKEN merupakan sebuah pusat kecemerlangan pembangunan keusahawanan berfungsi sebagai pemudahcara latihan dan pembelajaran (learning and development) keusahawanan peringkat mikro, kecil dan sederhana.
Tugas utama INSKEN ialah mengkaji keberkesanan polisi dan melaksanakan inisiatif bagi memperkukuhkan daya saing usahawan Bumiputera. INSKEN juga menjalinkan kerjasama dengan agensi-agensi kerajaan serta organisasi dalam dan luar negara.

Bagi memastikan segala inisitatif yang dijalankan lebih berkualiti, berkesan dan mencapai objektif penubuhan INSKEN, mereka turut menyediakan perancangan pembangunan keupayaan dan pembangunan kapisiti usahawan Bumiputera.

Contoh program-program yang dilaksanakan merangkumi aspek aspek berikut
– Program Usahawan Bimbing Usahawan (Coaching by Industry Players)
– Program Pembangunan Perniagaan Profesional (Professional Business Development)
– Program Pembangunan Perniagaan Permulaan (Start-up Business Accelerator Program)
– Program Outreach dan Stakeholder Engagement


Kenapa Deflasi Berbahaya Kepada Ekonomi Negara?

Deflasi adalah penurunan harga, sam aada penurunan harga barangan ataupun perkhidmatan. Secara mudahnya, jika Inflasi = kenaikan harga barang, maka deflasi yang juga dikenali sebegai inflasi negatif = penurunan harga barang. Simple.Maka, sekarang cuba bayangkan anda adalah pegawai yang bertugas di Jabatan Statistik Malaysia@DOSM, dan anda sedang mengira indeks inflasi, iaitu indeks harga pengguna (CPI), maka anda akan catatkan perbelanjaan pengguna yang melibatkan ‘basket of goods CPI’ sebagai contoh – sewa rumah, harga pengangkutan, makanan, minyak dan sebagainya. Selepas kira-kira semuanya, katakanlah secara purata, anda mendapati ‘an average consumer’ telah berbelanja sebulan sebanyak RM1000 untuk ‘this basket of goods’.

Dan bila anda kira pula perbelanjaan purata bagi ‘basket of goods’ yang sama untuk bulan berikutnya, anda dapati perbelanjaan purata telah menurun kepada RM980. Maka anda boleh lah membuat kesimpulan bahawa jumlah keseluruhan harga barang dan perkhidmatan CPI telah berkurang sebanyak RM20 ataupun anda juga boleh juga mengatakan bahawa ianya telah mengalami keadaan negatif inflasi@deflasi sebanyak 2%.

Buat masa ini, harapnya anda fahamlah maksud deflasi ya?

Walaupun jatuh harga@deflasi itu bunyinya macam bagus untuk para konsumer, namun harus diketahui bahawa deflasi sebenarnya adalah sesuatu yang tidak dikehendaki lebih-lebih lagi bila kita tengok dari konteks pertumbuhan ekonomi sesebuah negara.Sebab apa deflasi adalah sesuatu yang tidak dikehendaki dalam konteks pertumbuhan ekonomi sesebuah negara? Di dalam persekitaran ekonomi yang standard, umumnya kita tahu bahawa pekerjaan akan memacu demand@permintaan keseluruhan.

Mudahnya, jika kita mempunyai masyarakat konsumer yang mempunyai kadar pengangguran yang rendah, maka akan wujudnya lebih banyak pekerjaan yang dalam kata lain bermakna taburan upah@gaji berada pada paras yang lebih tinggi yang akhirnya akan diterjemahkan kepada demand@permintaan yang lebih tinggi.

Begitu juga sebaliknya, jika ramai kehilangan pekerjaan, ia juga boleh mempengaruhi permintaan dimana ia akan menurun, kenapa pula? Kerana apabila kehilangan pekerjaan, taburan upah@gaji juga akan turut menurun, dan bila masyarakat konsumer tidak lagi mempunyai wang dalam kocek mereka, maka menurunlah permintaan.

Oleh yang demikian pekerjaan memacu permintaan.

Membawa kita ke persoalan seterusnya, kalau pekerjaan mempengaruhi permintaan, permintaan pula mempengaruhi apa?Permintaan akan mempengaruhi pula pengeluaran bagi bekalan@supply dan juga mempengaruhi harga. Dan setiap daripada gelung pengaruh ini mempunyai “negative feedback”/tindak balas negatif.

Sekiranya permintaan adalah tinggi makanya ia akan mempengaruhi harga untuk jadi tinggi, yang mungkin sebenarya menghasilkan ‘negative feedback’ keatas permintaan, di mana bila harga menjadi lebih tinggi atau mahal, secara naturalnya permintaan akan berkurang.

Manakala, katakan permintaan menjadi tinggi yang menyebabkan bekalan untuk turut naik tinggi ‘to cater’ permintaan tadi. Namun apabila bekalan menjadi terlampau tinggi pula maka secara semula jadinya akan menyebabkan harga turun, again another negative feedback.

Dan menutup ‘loop’ gelung persekitaran ekonomi yang melibatkan permintaan bekalan dan harga ini, biasanya ketiga elemen tersebut akan memacu keuntungan syarikat mahupun korporat, yang mana kemudiannya akan memberi kesan semula kepada peluang pekerjaan.

Boleh rujuk gambar pertama bagaimana elemen-elemen ini berkaitan dan mempengaruhi diantara satu sama lain.

Sekarang, anda sudah faham apa itu deflasi, dan juga sudah faham bagaimana gelung pertumbuhan ekonomi yang standard seperti diatas, sekarang cuba anda bayangkan satu scenario dimana kita berada didalam keadaan ekonomi yang buruk, kita boleh cuba untuk ubah mana-mana saja dari gelung ekonomi tersebut dan letakkan ia pada keadaan negatif.

Sebagai contoh kita ambil pekerjaan dan kita kata kadar pekerjaan adalah sangat rendah@ penggangguran tinggi, maka ia akan membuatkan permintaan juga menjadi sangat rendah. Dan jika permintaan benar-benar rendah, maka bekalan juga akan turun, dan tidak mustahil harga akan turun dan akhirnya membuat keuntungan turun yang mana menjadikan pekerjaan lebih rendah daripada titik mula tadi.

Pekerjaan ↓ → permintaan ↓→bekalan↓ + harga ↓ →untung ↓ → pekerjaan↓ ↓

Senario kemelesetan ekonomi seperti ini akan dipanggil lingkaran deflasi@deflationary spiral.Kesimpulannya ia adalah lingkaran ekonomi yang buruk di mana walaupun ia menyebabkan harga barangan dan perkhidmatan untuk menjadi lebih rendah, namun dalam masa yang sama ia juga boleh menjejaskan gelung ekonomi secara keseluruhannya.

Lebih buruk lagi, jika keadaan penurunan harga ini berterusan cukup lama, ataupun jika penurunan harga itu adalah signifikan, kita boleh membayangkan untuk orang berkata,

“Eh, saya mempunyai RM10 dalam poket saya, namun saya tidak akan belanja duit saya ini kerana – 1. Saya mungkin kehilangan pekerjaan saya pada bila-bila masa, dan 2. Saya tahu bahawa duit saya semakin kuat, makin lama saya simpan dan tunggu, makin banyak yang boleh saya beli”.

Mudah kata orang lebih suka menyimpan wang dari membeli barang, benda ni para economist panggil ‘money hoarding’.

Dan dari pada akitviti ‘money hoarding inilah’, maka harga barang makin turun sebab tak ada permintaan, pekerjaan makin kurang sebab untung makin berkurang so on and so forth..

Selain dari ‘deflationary spiral’, boleh juga hadamkan kesan domino akibat deflasi pada gambar di bawah.

Jadi bila dah faham apa itu deflasi, apa akan jadi pada negara?


Lembu Dipasang VR Boleh Keluar Susu Lagi Banyak

Tengok fiksyen zaman 1980-an boleh kata banyak juga yang guna elemen virtual reality. Jujurnya teknologi realiti maya sudah lama dibuat. Siapa yang buat masih lagi kabur dari segi sejarah. Tetapi kalau kita tongkah sejauh 1950-an, boleh nampak macam mana Morton Heilig mengasaskan “Experience Theater”. Dalam pawagam ini, penonton bukan setakat boleh tengok filem. Mereka boleh dengar (dulu banyak “silent film”). Mereka boleh bau. Mereka boleh rasa. Kalau angin tiup pada wajah pelakon, penonton boleh rasa tiupan angin tersebut.

Tetapi teknologi sebegini sangat mahal untuk orang zaman dulu. Setakat “experimental purpose” mungkin boleh. Kalau buat duit, zaman belum sampai lagi. Malah sekarang ini pun boleh kata masih belum sampai – kerana aspek realiti maya semakin rumit saban dekad. Apa yang Heilig buat memang sudah ada. Elemen 4D membawa penonton masuk dalam layar perak untuk menghayati adegan-adegan filem itu sendiri. Namun konsep realiti maya sekarang bukan lagi “tengok”, “dengar”, “bau” dan “rasa”. Sebaliknya, penonton perlu masuk betul-betul sampai boleh kawal pergerakan.

Penjelasan ini boleh dibuat sebagai gambaran meluas tentang konsep realiti maya. Kalau ingin kecilkan skop gambaran, boleh tengok apa yang seorang penternak Turki buat. Izzet Kocak menternak lembu di bandar Aksaray. Tetapi beliau menggunakan elemen teknologi realiti maya untuk merangsangkan lembu-lembunya.

Sebelum ulas lagi lanjut, kena faham dulu macam mana lembu hasilkan susu. Sekolah dulu ada ajar pasal empat ruangan dalam sistem perhadaman lembu. Ruangan pertama melembutkan makanan yang disendawa balik ke mulut untuk kunyahan kedua. Apabila lembu telan kunyahan ini, makanan akan terus pergi ke ruangan kedua dimana mikroorganisme akan “makan” bahan kunyahan. Dari sini lembu menghasilkan tenaga dan protein. Selesai saja, bahan kunyahan akan pergi ke ruangan ketiga dan keempat sebelum masuk dalam usus.

Peranan usus lembu sama seperti manusia, iaitu untuk mengeluarkan zat dan air daripada makanan yang akan menjadi najis. Zat dan air akan masuk dalam salur darah. Ada bahagian pergi ke ambing. Gula daripada hati lembu kemudian masuk dalam ambing. Maka semua campuran ini akan menitiskan susu.

Nampak mudah. Tetapi prosesnya rumit. Dan lembu mesti selesa, kenyang dan tenang. Bak kata segelintir, tenang is good.

Bantuan VR Pada Lembu

Teknologi maya membuat suatu realiti unik pada lembu. Seperti sedia maklum, lembu tiada akal. Sebab itulah lembu boleh berkeliaran di jalan raya untuk menganiayai pemandu kereta yang tidak bersalah. Dekat musim raya ini semua kena berwaspada. Sambung cerita: penggunaan permandangan dan bunyi (daripada alat VR) mencetuskan suatu suasana yang sangat kondusif pada lembu Izzet Kocak.

Jadi lembu menjadi tenang. Setiap ekor tiba-tiba boleh menghasilkan tambahan lima liter setiap hari (Cabral, 2022). Tambahan susu lima liter sehari jangan cakaplah – sangat banyak. Eksperimen Kocak seolah-olah membuka jendela baru apabila inovasi memainkan peranan sangat meluas dalam proses penternakan.

Kocak menggunakan muzik Beethoven dan Mozart untuk menenangkan lembu (Bayrakdar, 2022). Pembaca cuba dengar salah satu karya ahli muzik masyhur ini. Kalau kalian tenang, maksudnya apa agaknya?  Kalau masih kusut dan serabut, malulah pada lembu. Haiwan tidak berakal pun boleh bertenang. Manusia tidak boleh.

Tetapi itulah – usaha Kocak sebenarnya sama dengan usaha Morton Heilig. Setakat “experimental purposes” kerana satu alat teknologi realiti maya sudah mencecah RM620. Alih-alih guna pada lembu.

RUJUKAN:

Bayrakdar, I. (2022, Januari 11). A Turkish farmer tests out VR goggles on cows to get more milk. Interesting Engineering.

Cabral, A. (2022, Januari 12). VR goggles soothe cows and help Turkish farmer produce more milk. The National News.


Alkimia Barat VS Alkimia Timur

Dalam tradisi alkimia (alchemy) Barat, para ahli alkimia (alchemist) bercita-cita untuk mencipta batu filsuf (philosopher’s stone) yang mempunyai kemampuan untuk menukarkan segala logam biasa kepada emas.

Tetapi dalam tradisi alkimia Timur, terutamanya di China, mereka mahu mencari ataupun mencipta air maulhayat (elixir of life) yang memberikan manusia umur yang panjang dan terlindung daripada sebarang penyakit. Umumnya, mereka mencari keabadian hidup (immortality).

Peranan air maulhayat dan batu filsuf ini lebih kurang sama. Malah, nama lain bagi air maulhayat ialah batu filsuf. Dalam pencarian batu filsuf, emas memainkan peranan penting kerana emas merupakan unsur paling sempurna (menurut ahli alkimia) yang boleh manjadi cecair untuk memanjangkan hidup manusia. Emas biasa ditemui secara semulajadi tidak sama dengan emas yang dihasilkan melalui kaedah alkimia.

Bukan sahaja ahli alkimia, malah ramai maharaja turut mencari air ini. Qin Shi Huang (maharaja pertama China bersatu) pernah menghantar segerombolon ahli alkimia ke wilayah timur untuk mencari air ini. Tetapi gerombolan ini tidak pernah pulang. Legenda menyatakan mereka menemui pulau Jepun dan tinggal di sana.

Menariknya tentang tradisi alkimia di China ialah, pencarian dan usaha penciptaan mereka ke arah air maulhayat membawa kepada pembentukan pelbagai cecair beracun (elixir of poisoning) yang boleh membunuh manusia.

Qin Shi Huang meninggal pada umur muda (37 tahun) kerana meminum merkuri yang kononnya berikan umur panjang, tetapi hakikatnya baginda mati keracunan. Maharaja Ai mati pada umur 24 tahun kerana menelan pil yang kononnya air maulhayat. Maharaja Xianzong menjadi gila dan berkhayal setelah meminum cecair yang kononnya memberikannya keabadian hidup.

Berpuluh lagi maharaja China yang obses dengan keabadian hidup mati lebih muda kerana menelan cecair beracun yang disangka air maulhayat.

Selain itu, pencarian air maulhayat juga telah membawa kepada penciptaan serbuk letupan pertama dunia. Setelah Mongol menjajah China, serbuk letupan ini di bawa ke seluruh dunia dan telah membawa kepada penciptaan senjata berasaskan serbuk letupan seperti senapang dan meriam – senjata yang telah membunuh jutaan manusia.

Pada zaman ini, kita telah menemui epitome batu filsuf iaitu kaedah transmutasi untuk menukarkan logam biasa menjadi emas melalui proses pembelahan nuklear. Kita juga telah menemui kaedah memanjang umur cacing yang sistem tubuhnya seperti manusia. Di masa depan, mungkin umur manusia dapat dipanjangkan sehingga 200 hingga 300 tahun.


Belajar Dari Kesilapan Modi!

1. Pada tanggal 8 November 2016, pada pukul 8 Malam, secara tiba-tiba, PM India iaitu Narendra Modi telah mengumumkan pembatalan/’cease as legal tender’ bagi duit kertas matawang India yang paling besar ketika itu iaitu bagi kertas ₹500 and ₹1000 bermula tengah malam hari yang sama iaitu dalam masa kurang dari 4 jam dan diberi tempoh selama 50 hari untuk menukarkan keseluruhan duit kertas tersebut berakhir pada 30 Disember 2016.
.
2. Alasan dan naratif retorik yang telah digunakan oleh Modi dalam ucapan malam itu adalah berdasarkan 3 naratif berikut:

a. Combats againts ‘Black Money’ :

‘Duit hitam’ yang datangnya daripada aktiviti rasuah, dan juga kegiatan ‘Hawalla’ -aka ‘money laundering’ dan “money transfering” ke negara-negara arab.

‘Cash Circulation’ India dalam 2 bentuk wang kertas ₹500 and ₹1000 ketika itu adalah pada tahap 86% keseluruhan wang di India, dan Modi mengatakan 30% daripada keseluruhan jumlah 2 mata wang kertas berkenaan yang berjumlah ₹15.44 Lakh Crore(RM960 Billion) tersebut adalah ‘Black money’, makanya disini kerajaan akan ‘menang’ dalam ₹5 Lakh Crore (circa RM300 Billion) kerana ‘Black money’ ini tidak dapat digunakan lagi, kerana para perasuah dan geng-geng black money akan buang dan bakar duit ini.

b. Menangani isu Wang Palsu:

Modi juga mengatakan bahawa lambakan wang palsu yang kononnya daripada Pakistan daripada terus membanjiri ‘cash-circulation’ di India dapat diatasi dengan langkah ini.

c. Menghapuskan Pendanaan Pengganas:

Kebanyakkan ‘Terrorist funding’ di India menggunakan duit palsu daripada Pakistan, makanya jika masalah wang palsu dapat diatasi, ‘terorrist funding’ juga akan menurun.
.
.
3. Maka, gegak gempitalah seluruh negara India, panik berlaku diseluruh negara India.

Kenapa panik boleh berlaku?

Kerana beberapa faktor:

a. Hampir keseluruhan transaksi urusan jual beli, gaji di India adalah dalam bentuk cash/tunai dimana ada yang menjangkakan pada tahap 90-98% penggunaan tunai.

b. Hampir separuh daripada keseluruhan penduduk di India tidak mempunyai bank akaun, mereka hanyalah begantung kepada baki wang tunai di tangan untuk ‘survive’ dalam kehidupan harian.

c. Malahan, lebih 300 juta pula daripada keseluruhan penduduk di India tidak mempunyai kad pengenalan diri pun, apatah lagi nak buka bank akaun.

Maka penuhlah bank-bank orang berebut nak tukar duit, keluar duit kat atm,nak buka akaun sebab tak pernah ubkak akaun, pegi kedai emas, pegi tukar duit dekat forex exchange dan sbagai.

Modi ketika itu buat drama ‘air mata’, beliau mintak 50 hari daripada rakyatnya, yang ini untuk masa depan India. Rakyat India yang terkenal dengan Bollywood pun percayalah..
.
.
4. Selepas 50 hari apa yang berlaku?

Panik masih tidak surut, sebab ramai rakyat masih tidak dapat tukar duit, dan buka bank akaun, you expect what, India is 7th largest economy in the world, 1.3 Billion penduduk, dan duit yang nak ditukar tu bukan sikit-sikit anak.

Maka berlakunyalah ‘cash-crunch’ aka kekurangan wang tunai, dimana duit tidak cukup sampaikan orang tak ada tunai, nak membeli makanan seperti susu, roti pun tak boleh, nak membayar gaji pun tak boleh. Sampaikan kerajaan India kena calit ‘indeliable ink’ macam yang kita gunakan masa mengundi untuk tukar duit dan keluarkan cash dari bank.

Kecoh habak lu.

Maka untuk menenangkan orang ramai,Modi pun up la 2 lagi naratif tambahan baru bagi membackup ‘move’ yang dia telah buat iaitu:

a. Cashless Reform:

Konon-kononnya, inilah peluang untuk India kearah cashless society, kurangkan dependent pada cash.

b. Memperluaskan Kutipan Cukai/tax revenue:

Daripada 1.3 Billion rakyat di India, hanya 1% rakyat membayar bayar cukai, maka Modi mengatakan bahawa dengan adanya langkah ini, kerajaan boleh detect siapa yang ‘simpan duit’ dan tak bayar cukai.

Agenda miskin vs kaya ditiupkan kepada rakyat India, and macam biasa pengaruh bollywood kuat, maka rakyat pun cair sekali lagi.
.
5. Maka selepas hampir 2 tahun benda ni berlalu, adakah Modi berjaya menyelesaikan permasalahan 5 naratif yang dibawa sebelum ini?

Mari kita semak:

a. Combats againts ‘Black Money’:

Daripada ₹15.44 Lakh Crore(RM960 Billion) yang kononnya 30% daripada jumlah tersebut disyaki adalah black money, ₹15.28 Lakh Crore(RM950 Billion)ataupun 99% duit dalam mata wang ₹500 dan ₹1000 telah dikembalikan kepada Bank Rezab India (RBI) maka angka 30% yakni ₹5 Lakh Crore(circa RM300 Billion) ‘Black Money’ yang digembur-gemburkan seolah-olah tidak wujud.

Makanya tidak berhasilah usaha nak hapuskan ₹5 lakh Crore ‘black money’ yang diura-urakan sebelum ini, dan ramai beranggapan duit itu mungkin telah di’putih’kan menggunakan cara belakang.

Kajian juga mendapati sebenarnya kurang dari 5% “Black Money” disimpan dalam bentuk tunai, kerana kebanyakkan telah ditukar kepada instrumen lain seperti emas, hartanah-proksi(‘Benami’-properties)dan juga mata wang asing yang disimpan di bank-bank di luar negara seperti di Swiss, Caymen dan sebagainya.

Lebih mengecewakan, kajian dari RBI mendapati baki 1% lagi wang kertas yang tidak dipulangkan sebenarnya juga bukanlah “Black Money” tetapi wang ini berada di luar negara seperti Bhutan, Nepal milik Non Residen warga India yang tidak sempat ditukar semula dan juga di tabung-tabung derma kuil-kuil di seluruh negara India.

b. Menangani isu Wang Palsu:

Juga mengecewakan kerana, daripada 99% duit yang dipulangkan hanya 0.0035% didapati wang palsu, dan yang lebih menyedihkan hanya kurang dari seminggu pengenalan mata wang baru, ianya juga telah berjaya dipalsukan semula kurang dari seminggu pengenalannya dan setakat Julai 2018, sebanyak ₹11.23 crore(RM6.6 Billion) wang baru palsu telah dikesan wujud semula.

c. Menghapuskan Pendanaan Pengganas:

Gagal, keganasan masih lagi berlaku di Assam dan Jamu Kashmir terus berlaku sejak pembatalan 2 wang kertas berkenaan hingga kini.

d. Cashless Reform:

Pada mulanya, usaha ini nampak berjaya, tapi ‘old habits’ die hards, selepas setahun pengenalan mata wang baru ₹500 dan ₹2000, penggunaan wang tunai kembali kepada paras asal sebelum pembatalan November 2016. “Back to square 1”.

Malah ramai juga berpendapat,hanya beberapa golongan yang menikmati reform ini seperti syarikat-syarikat telco dan gateway yang menyediakan servis berkenaan.

e. Memperluaskan Kutipan Cukai/tax revenue:

Kerajaan India mengatakan bahawa kutipan cukai meningkat selepas langkah ‘demonetisation’ ini, namun terdapat data yang bercanggah daripada jabatan kerajaan melalui survey ekonomi malah diantara menteri kewangan dan perdana menteri sendiri. Apa yang pasti, berdasarkan peratusan kutipan, jumlah 1% masih lagi tidak berubah.
.
.
6. Bagaimana pula dengan kesan ekonomi dan kos kepada rakyat akibat dari langkah ‘demonetisation’ hingga kini?

– Kos Printing Duit Baru – ₹21,000 crores
– Kerugian syarikat kecil dan sederharna – ₹61,500 crores
– Kos Bank – ₹35,140 crores
– Kos RBI – ₹16,800 crores
____________________________________________
+-₹1.5 lakh crores (RM 90 Billion)
+
– GDP India menurun selama 6 bulan amounting sebanyak 2.2% =₹3-4Lakh Crore(RM230-240 Billion)
___________________________________________
= Jumlah kos kerugian ekonomi kepada India adalah hampir ₹6 Lakh Crore(RM350 Billion)

* Selain kos dalam jumlah nilai kos, 1.5 juta orang pekerja kehilangan pekerjaan kerana syarikat-syarikat kecil tak boleh sustain perniagaan tanpa tunai dan paling hiba ada juga yang dilaporkan mati sebab penat beratur dan mati kerana stampede sebab berebut-rebut duit di bank.
.
.
7. ‘Cash Crunch’, aka kekurangan wang tunai masih lagi berlaku di India hingga hari ini kesan daripada langkah Modi pada tahun 2016, kerana apa?

– Kerajaan India tidak mencetak jumlah wang kertas baru yang secukupnya kerana yakin bahawa rakyat India akan terus mengunakan transaksi cashless selepas langkah tersebut.
– Kerana rakyat India kembali kepada transaksi cash seperti yang biasa mereka buat.
– Kerana ramai rakyat masih tidak percaya dengan Bank dan kerajaan sepenuhnya.
– Ada ura-ura bank-bank negeri India akan bankrupt.
– Pertambahan demand tunai yang diperlukan akibat pengenalan GST pada tahun 2017
– Operator Black market kembali into business hoard duit untuk aktiviti illicit mereka.

Kesimpulannya, dalam kesungguhan kita nak bendung korupsi dan sebagainya, kita sebagai rakyat Malaysia kena faham yang langkah/eksais kewangan dibincangkan mempunyai risiko yang sangat-sangat besar dan implikasinya juga akan membabitkan kos yang juga sangat-sangat besar, dan kalau kita duk sembang negara kita tengah teruk, hutang “1 Trillion” adakah kita nak tambah lagi pulak dengan risiko-risiko sebegini?

Diharapnya kita belajarlah dari Kesilapan Modi.

Tepuk dada tanya Selera.

Sekian

#malaysiabaru

Rujukan:

India’s cash crisis explained
https://www.bbc.com/news/world-asia-india-37983834

India rupee ban: Garlands of money and other images of a cash crisis
https://www.bbc.com/news/world-asia-india-37971369

India’s cash crisis: The 5 key questions
http://money.cnn.com/2016/11/18/news/india/india-cash-ban-explainer/index.html

50 days of pain: What happened when India trashed its cash
http://money.cnn.com/2017/01/04/news/india/india-cash-crisis-rupee/index.html

Demonetisation: RBI says 99% banned notes are back; where is the black money?
https://www.firstpost.com/business/demonetisation-rbi-says-99-banned-notes-are-back-where-is-the-black-money-3991829.html

Only 1.2% of ₹1,000 notes not returned to banks: RBI report
https://www.thehindu.com/business/Economy/only-12-of-demonetised-1000-notes-did-not-return-rbi/article19587973.ece

Fake currency of Rs 11.23 crore face value detected post note ban
https://economictimes.indiatimes.com/news/economy/finance/fake-currency-of-rs-11-23-crore-face-value-detected-post-note-ban/articleshow/59648077.cms

How India Is Surviving Post-Demonetization
https://www.forbes.com/sites/wadeshepard/2017/07/29/how-india-is-surviving-post-demonetization/#5845cb7a1164

Fact Check: Demonetisation’s Effect on Increase in Direct Taxes and Income Tax Base
https://thewire.in/business/fact-check-claims-increase-income-tax-base-direct-taxes

Demonetisation effect: 1.5 million jobs lost in first 4 months of the year
https://www.timesnownews.com/business-economy/industry/article/demonetisation-effect-15-million-jobs-lost-in-first-4-months-of-the-year/65815

15 Lakh Jobs Lost In First 4 Months Of 2017: The Govt Needs To Wake Up & Address Rising Unemployment
https://thelogicalindian.com/awareness/jobs-lost-india/

Threat to cashless economy? After demonetisation push, digital transactions recede
https://www.hindustantimes.com/india-news/digital-india-threatened-after-demonetisation-push-digital-transactions-recede/story-CpMaY0kcYoGLVreLhIYVHN.html

Q&A: Understanding India’s Cash Crisis
https://asiafoundation.org/2017/02/01/qa-understanding-indias-cash-crisis/

One Year Later: India’s Demonetization Move Proves Too Costly An Experiment
https://www.forbes.com/sites/suparnadutt/2017/11/07/one-year-later-indias-demonetization-move-proves-too-costly-an-experiment/#319bafbb378a

Show me the money: India staring at a cash crunch
https://www.dw.com/en/show-me-the-money-india-staring-at-a-cash-crunch/a-43523687

India’s use of cash is back to the levels before demonetisation
https://qz.com/1284590/indias-use-of-cash-is-back-to-the-levels-before-demonetization/?_sm_au_=iSV7tSS5LsqqMMQQ

Modi May Pay the Price as India’s A.T.M.s Run Out of Cash Again
https://www.nytimes.com/2018/04/20/business/india-bank-cash-atm.html


Mak Dara: Pelakon Yang Bawa Watak Nyonya Mansur Dalam Ibu Mertuaku

Ketika P. Ramlee ingin mencari pelakon untuk filem Ibu Mertua Ku, beliau mahu Mak Dara sendiri yang melakonkan watak Nyonya Mansur. Pada mulanya Mak Dara menolak tawaran itu kerana dia bimbang tak dapat bawa watak itu dengan baik dan tak mahu menyusahkan P. Ramlee.

P. Ramlee tetap berkeras ingin mengambil Mak Dara berlakon di bawah arahannya.

Kata P. Ramlee: “Tentang kebolehnya berlakon sebagai ibu mertua itu, Mak Dara nombor wahid, chuma perkara hendak menghafalkan senikata2-nya itu sebagai hendak mengasah parang yang berkarat”

Oleh kerana melihat P. Ramlee bersungguh-sungguh mahukan khidmat lakonannya, Mak Dara bersetuju untuk menerima tawaran itu. Filem Ibu Mertua Ku adalah filem arahan P. Ramlee yang paling lama untuk disiapkan iaitu 6 bulan.

Mak Dara tidak boleh membaca kerana dia buta huruf. Untuk berdialog, dia akan diajar dan berlatih dengan penolong pengarah S. Sudarmadji.

S. Sudarmadji akan melukis simbol-simbol pada setiap dialog untuk memudahkan Mak Dara menghafal dan belajar tinggi rendah tonasinya serta gerak tubuh yang sesuai dalam sesebuah babak.

Kehebatan lakonan Mak Dara amat teserlah dalam filem tersebut. Apabila disebut nama Mak Dara atau NYONYA MANSUR, pasti ramai akan terbayang wataknya yang kejam itu. Ia telah menjadi salah satu watak cult dalam sejarah perfileman Melayu.

Mak Dara mula berlakon di pentas bangsawan sebagai penari. Selepas banyak kumpulan bangsawan gulung tikar, seperti anak wayang lain Mak Dara beralih angin ke layar perak. Sebagai pelakon bebas yang tidak terikat dengan mana-mana studio, Mak Dara telah berlakon dalam 26 buah filem.

Filem-filem lakonan Mak Dara

Ibu Tiri (1941), Berdosa (1951), Norma (1951), Perkahwinan Rahsia (1951), Penarek Becha (1955), Anak-Ku Sazali (1956), Sultan Mahmood Mangkat Di-Julang (1961), Singapura Dilanggar Todak (1961), Sri Mersing (1961), Lela Satria (1961), Yatim Mustapha (1961), Puteri Gunong Ledang (1961), Siti Zubaidah (1961), Jalak Lenteng (1961), Ibu Mertua Ku (1962), Tun Fatimah (1962), Siti Payong (1962), Mabok Kepayang (1962), Tangkap Basah (1963), Ibu Ayam (1963), Rumah Itu Dunia Aku (1963), Darah Muda (1963), Budi dan Dosa (1963), Jeritan Batin (1964), Aksi Kuching (1966) dan yang terakhir Mat Toyol (1969).

Mak Dara meninggal dunia di Singapura pada 16 Februari 1970 akibat sakit tua. Tarikh 16 Februari itu juga merupakan hari lahirnya. Mak Dara meninggal dunia pada usia 63 tahun. Ramai sahabat seperjuangannya turut menyatakan kesedihan mereka di atas pemergian Mak Dara.

Al-Fatihah…


Orang Single Berpotensi Terkena Lonely Death

Ramai yang cakap hidup single ini sangat mudah kerana tidak dikongkong dan bebas buat apa-apa sahaja tanpa halangan. Malah kepala kita pun tidak pening memikirkan perkara-perkara remeh seperti merajuk dan memujuk sebagai contoh. Tapi betul ke hidup single ini seronok? Jawapannya adalah separa benar kerana terlalu single boleh menyebabkan anda berpotensi terkena lonely death ataupun mati dalam keadaan kesepian.

Sekali imbas macam merepek sahaja tetapi jangan terkejut kerana lonely death banyak dilaporkan terjadi di negara dasar pandang ke timur iaitu Jepun dan Korea. Macam lonely death boleh berlaku di kedua-dua negara tersebut?

Fenomena lonely death ataupun kodokushi dikatakan telah bermula setelah gempa bumi Great Hanshin 1995 melanda Jepun. Ketika itu terdapat khabar angin yang menyatakan beberapa individu telah meninggal tanpa dikesan di pusat perlindungan oleh kerana terlalu sesak. Khabar angin itu memberi tamparan kepada Jepun kerana mereka sama sekali gagal menguruskan bantuan kepada rakyat dengan baik.

Jepun fikir mungkin khabar angin itu adalah anasir jahat yang cuba merosakkan reputasi negara mereka. Namun pada awal era 2000an, kodokushi kembali dengan lebih dahsyat lagi apabila turut melanda kawasan perumahan awam. Bermakna ramai yang mati tanpa disedari di kawasan flat, apartment dan rumah semi D di Jepun. Kemuncaknya sebanyak 5513 kodokushi telah direkod di Jepun pada 2018 dan telah meningkat sebanyak 6 kali ganda. Kebanyakan yang terkena lonely death adalah mereka yang berumur 65 tahun ke atas

Kenapa boleh jadi begitu?

Masalah ini berpunca daripada budaya kerja masyarakat Jepun itu sendiri. Mereka ini gemar bekerja lebih masa sebagai tanda kerajinan. Apabila ini terjadi, interaksi antara jiran terutamanya golongan tua ataupun warga emas sangat kurang. Golongan warga emas ini tiada inisiatif untuk bergaul. Mereka lebih gemar duduk berseorangan sahaja atas alasan lebih tenang. Jika terjadinya lonely death, maka kematian mereka tidak disedari oleh jiran sebelah-menyebelah. Hanya bau busuk dan cecair yang hanyir sahaja menjadi tanda bahawa mereka telah tiada.

Tambahan pula, lonely death ini akan memberikan masalah besar kepada pemilik rumah andai kata si mati adalah penyewa. Hal ini kerana pemilik rumah perlu membersihkan sendiri segala lendir-lendir dan bauan kurang menyenang yang terhasil kerana mayat mereput. Setelah itu rumah tersebut akan berstatus jiko bukken yang tidak mungkin akan disewa oleh masyarakat Jepun kerana bimbang diganggu oleh hantu.

Situasi ini menjadi masalah besar kepada pemilik-pemilik rumah sewa kerana nilai akan jatuh dan pelanggan turut lari. Bagi menyelesaikan masalah ini, terdapat pemilik rumah sewa yang menggunakan teknologi AI bagi mengelakkan kodukushi terus membawa. Caranya adalah AI akan memantau kehidupan warga emas setiap hari. Jika tiada pergerakan dalam masa 20 jam, panggilan suara akan dibuat kepada jiran terdekat. Andai kata tiada respon daripada jiran, emel akan terus dihantar kepada pemilik rumah.

Walau bagaimanapun, di Korea Selatan lain pula ceritanya berkenaan lonely death.

Lonely death ataupun godoksa semakin membarah di Korea kerana melibatkan golongan yang lebih muda iaitu dari umur 40 tahun hingga 60 tahun. Malah lebih 3159 kes lonely death telah dicatatkan di Korea pada 2021 dan kebanyakannya adalah lelaki. Jadi kepada lelaki di luar sana sila berhati-hati jika anda terlalu lama single kerana berkemungkinan untuk terkena lonely death adalah tinggi.

Mengapa godoksa boleh berlaku di Korea?

Semua ini berpunca daripada peningkatan orang single terutamanya lelaki secara mendadak di Korea Selatan. Ditambah pula, lelaki Korea memang suka bersara awal. Dah lah tak kahwin dan bersara awal pula tu, memang senang kena lonely death. Jangan ingat orang single je kena sebab yang dah kahwin pun kena lonely death. Ini kerana pasangan jarak-jauh di Korea memang sangat ramai. Jadi risiko lonely death lebih tinggi di Korea.

Bagi mengatasi masalah ini, beberapa pertubuhan bukan kerajaan (NGO) telah membuat inisiatif untuk melawat orang yang kesepian seminggu hari. Diharap agar lawatan ini mampu menghalang tragedi lonely death daripada membarah.

Kesimpulannya, apa yang jadi di Korea dan Jepun perlu diambil iktibar kerana kita juga sudah menuju ke arah mereka. Jika berlakunya lonely death, kita sudah tahu cara untuk mengatasinya. Kepada yang single, sila cari pasangan sekarang agar tidak mati dalam kesepian.

Rujukan

Mccury, J. (2020, Disember 8). Concern in Japan over high number of ‘lonely deaths’ while living with others. The Guardian. Dipetik daripada https://www.theguardian.com/world/2020/dec/08/concern-lonely-deaths-japan-dementia

Montgomery, H. (2021, Oktober 14). More people are dying alone in Japan. AI helps find their bodies sooner. World News. Dipetik daripada https://www.vice.com/en/article/7kv57a/lonely-deaths-japan-motion-sensor-technology

Steger, I. (2018, Mac 22). Middle-aged men in South Korea are particularly at risk of dying alone. Quartz. Dipetik daripada https://qz.com/1235105/south-korea-is-trying-to-reduce-the-number-of-godoksa-or-lonely-deaths/


Dunia Ke Arah Penggunaan Daging Kultur?

Semua orang duduk bising tentang Elon Musk bagai, tapi aku duduk bising pasal natang bawah ni. Memperkenalkan, daging kultur.

Populasi dunia kita sekarang adalah lebih kurang 7 billion dan dengan peningkatan populasi ni, memang tak syak lagi supply dan demand bagi makanan akan menjadi tak seimbang. Terutamanya produk berdaging.

Bagi sesetengah pihak, ada yang mencadangkan kita patut fokus kepada makanan berasaskan serangga. Serangga kalau ikut hierarki taksonomi, mereka ni jatuh pada filum arthopoda. Secara teknikalnya, serangga dan haiwan laut macam ketam, udang dan belangkas adalah keluarga yang sama. Masalahnya, bukan semua orang biasa makan serangga sekalipun halal. Belalang misalnya, adalah halal dan kosher bagi umat Islam dan Yahudi, tapi majoriti daripada mereka tak makan sebab tak biasa. Geli. Mungkin itu lah kot perasaan orang Islam mazhab Hanafi tengok kita dok galak makan udang galah ?. Jadi, pilihan ini gagal.

Alternatif lain pula ialah wujudkan baka baru yang lagi bagus. Kaedah ini sebenarnya telah lama diamalkan, sejak zaman Mesopotamia lagi. Bioteknologi dan baka binatang ternakan. Masalah yang timbul di sini ialah lagi banyak besar haiwan ternakan, lagi banyak masalah pencemaran yang berlaku. Sebab tu ah sungai dekat ladang selalunya tercemar sebab najis-najis haiwan ni terkumpul di situ. Bakteria akan bercambah biak dengan pantas untuk reputkan nyahtinja tu, tapi disebabkan peningkatan populasi bakteria yang mendadak, kandungan oksigen dalam air makin sedikit. Akhirnya, banyak haiwan akuatik mati sebab lemas. Itu tak masuk lagi masalah etika ladang dan sembelihan haiwan seperti yang dicanang puak vegan.

TIba-tiba, datang idea seorang mamat bernama Dr. Mark Post untuk buat benda gila. Hasilnya, jadilah patty daging kultur pertama di dunia.

Sebentar, daging kultur ni jadah apa?

Haa ni yang aku nak cerita sekarang. Disebabkan masalah etika dan juga peningkatan demand daripada orang ramai, maka Dr. Mark ini ambil satu sample tisu daripada seekor lembu ( teknik ni tak menyakitkan buat lembu) dan tisu tu dikultur dalam tabung uji sebelum dipindah ke bekas yang lebih sesuai. Setelah beberapa lama dikultur, sel-sel yang dan bercambah ni akan dimampat dan dijadikan daging patty. Sekurang-kurangnya lebih 1 trillion sel diperlukan untuk buat patty kecil ni.

Korang perasan tak patty daging kultur ni tak semerah patty daging ori? Berbanding daging ori, daging kultur tak melalui fasa yang memerlukan kerja banyak, oleh itu myoglobin dalam dia kurang. Myoglobin ni kira komponen yang pegang oksigen dalam daging. Kalau dalam darah, kita guna hemoglobin. Berbanding hemoglobin, myoglobin kurang efisien dan sebab tu kita akan rasa penat dan cramp bila selepas berlari. Puncanya ialah myoglobin tak cukup oksigen untuk pecahkan produk tinggalan sel otot lepas buat kerja lasak.

Berita daging kultur ni adalah berita gembira buat vegan yang tak makan daging sebab etika. Buat seketika lamanya, mereka boleh makan daging balik sebab benda ni tak mengorbankan sebarang nyawa pun. Cumanya, satu masalah baru timbul. Halal ke tak daging ni?

Ini benda yang menarik sebab tak ramai orang yang ikut perkembangan kemelut daging ni. Menurut rabbi Yahudi, daging kultur adalah diharamkan sebab tak kosher. Walau bagaimanapun, fatwa Islam dari Kanada menetapkan daging kultur ini halal kerana dikiaskan dengan produk kultur seperti yogurt. Lagipun, daging kultur secara kasarnya hanyalah sel yag terpisah daripada bahan asal.

Namun, patty daging kultur ni mahal. Satu patty kecil ni berharga RM 44, berbanding satu set McDonald yang berharga sekitar RM 13. Walau bagaimanapun, saya berpendapat daging kultur ni berpotensi besar dalam Revolusi Industri ke-4 yang bakal rancak dalam beberapa tahun lagi. Mungkin tak lama lagi, manusia sudah tak memerlukan lagi ladang haiwan untuk mendapatkan daging. Mungkin juga masalah kebuluran sedunia dapat ditamatkan.


Membunuh Kerana Tak Suka Hari Isnin

Pada 29 Januari 1979, Brenda Ann Spencer, seorang gadis berumur 16 tahun pada ketika itu, telah ditahan pihak berkuasa selepas membunuh 2 individu di dalam insiden tembakan Sekolah Elementari Cleveland Grover yang terletak di San Diego, California.

Spencer pada mulanya menembak ke arah kanak-kanak yang menunggu pengetua membuka pagar sekolah itu, 8 daripada kanak-kanak cedera terkena tembakan. Salah seorang daripada pegawai polis yang bertindak selepas mendapat laporan tentang insiden itu juga cedera terkena tembakan.

Individu malang yang terbunuh dalam kejadian itu adalah pengetua dan penjaga kepada salah seorang kanak-kanak yang bersekolah di tempat yang sama ketika dalam usaha menyelamatkan kanak-kanak tersebut.

Apabila ditanya tentang motif @ mengapa beliau melakukan pembunuhan tersebut, jawapan bersahaja Spencer adalah

“I just don’t like Mondays.”

Dikhabarkan bahawa sebelum insiden ini berlaku, Spencer sepatutnya dimasukkan ke hospital sakit jiwa kerana depresi yang dihidapi beliau, namun perkara ini tidak dipersetujui bapanya.

Berbicara tentang bagaimana beliau memperolehi senapang yang digunakan dalam pembunuhan tersebut, jawab Spencer adalah; senapang tersebut diberikan bapanya sebagai hadiah krismas.

Spencer kemudian berkata lagi;
“I asked for a radio and he bought me a gun”

Dan apabila ditanya mengapa agaknya bapa beliau berbuat begitu;
“I felt like he wanted me to kill myself.”

Sehingga ke hari ini, Brenda Ann Spencer masih di dalam penjara. Sekali pandang macam Cara Delevingne kan?

Credit:

Brenda Ann Spencer Shot Up A School. Her Reason? “I Don’t Like Mondays”. Retrieved from: https://allthatsinteresting.com/brenda-ann-spencer


Falsafah ‘Architecture For The Poor’ Oleh Arkitek Muslim Hassan Fathy

Apabila memberikan definisi berkenaan seni bina, Hassan Fathy, seorang arkitek Muslim yang terkemuka di Mesir mempunyai perspektif yang berbeza. Pada pendapat beliau, seni bina itu adalah khusus untuk orang miskin dan reka bentuknya berpandukan kaedah tradisi golongan tersebut. Falsafah seni bina yang diperkenalkan oleh Arkitek Hassan Fathy adalah respon tindak balas dalam menyanggah falsafah pemodenan seni bina yang dibawa daripada Eropah.

Mungkin bagi sesetengah masyarakat, Hassan Fathy bukanlah arkitek yang dikenali ramai. Tapi, di dalam dunia akademik dan dikalangan para arkitek, beliau cukup terkenal dengan falsafahnya yang berbeza serta telah memberikan impak yang positif terhadap negara Mesir ketika itu. Hassan Fathy telah dilahirkan pada 23 Mac 1900 di Alexandria, Mesir dan meninggal dunia pada 30 November 1989 ketika berusia 89 tahun di Kaherah, Mesir.

Beliau telah menamatkan pengajian seni bina di Universiti Raja Fuad yang kini dikenali sebagai Universiti Kaherah pada 1926. Sepanjang karier beliau sebagai Arkitek, beliau telah membina sebanyak 160 bangunan daripada sekecil-kecil saiz projek sehingga ke projek komuniti berskala besar yang mengandungi masjid dan sekolah. Falsafah seni bina beliau telah memberikan impak yang besar di Mesir sehingga ke Greece malah hingga ke New Mexico di mana Hassan Fathy telah mereka bentuk pusat komuniti Dar Al-Salam di sana pada tahun 1981. Beliau juga telah menerima pelbagai anugerah diperingkat antarabangsa iaitu:

Hassan Fathy dikenali sebagai arkitek yang mereka bentuk sesebuah bangunan untuk orang miskin kerana kaedah pembinaan dan reka bentuk beliau adalah untuk menyediakan tempat tinggal yang boleh dimiliki oleh orang yang kurang berkemampuan. Selepas menamatkan pengajian pada tahun 1926, beliau telah diminta untuk membina sebuah sekolah di Talkha, sebuah pekan kecil sekitar Sungai Nil di utara Mesir. Kekecewaan jelas terpancar apabila beliau melihatkan keadaan di pekan Talkha di mana jalan-jalannya dipenuhi makanan-makanan yang sudah buruk dan air yang kotor, rumah-rumah yang usang serta para petani yang hanya meredhai sahaja kehidupan seperti itu.

Keadaan ini telah memberikan beliau inspirasi untuk membantu mereka mendapatkan kehidupan yang lebih baik. Dari situlah muncul pandangan beliau bahawa seni bina itu adalah untuk orang miskin sekaligus mendapat kecaman sesetengah para ahli akademik. Walaupun pendapat beliau berbeza di dalam memberikan definisi seni bina, namun, pandangan beliau tetap diterima sebagai satu ilmu dalam bidang seni bina. Hassan Fathy juga mempunyai ramai anak murid yang meneruskan dan mendokong legasi beliau.

Hassan Fathy telah menulis sebuah buku yang bertajuk ‘Architecture for The Poor’ yang mana di dalam buku itu, beliau telah memberikan pandangan di dalam bidang seni bina. Beliau juga mengkritik kapitalis yang hanya mementingkan keuntungan dan tidak menghiraukan keperluan kemudahan tempat tinggal bagi orang-orang yang miskin dan kurang berkemampuan. Penggunaan bahan-bahan yang mudah didapati di sekitar kawasan setempat seperti batu-bata dan tanah liat, menjadikan hasil kerja beliau mesra alam dan mampu dimiliki.

Kampung New Gourna adalah contoh projek yang mencerminkan falsafah seni bina Hassan Fathy. Projek ini telah diamanahkan oleh Kerajaan Mesir pada tahun 1946 untuk menempatkan 3000 buah keluarga yang terpaksa dipindahkan. Beliau telah membina dinding yang tebal dan laman dalam (courtyards) tradisional di dalam kampung tersebut di mana konsep ini menggabungkan nilai-nilai kebudayaan setempat dan juga mewujudkan ‘passive cooling’ iaitu dengan membina perangkap angin (windcatcher).

Bahan binaan yang digunakan adalah menggunakan batu-bata dan kaedah pembakaran tanah. Beliau langsung tidak menggunakan kaedah pembinaan konkrit di dalam membina kampung New Gourna itu. Beliau turut menjadikan penduduk kampung sebagai pekerja untuk membina rumah mereka sendiri sekaligus dapat mengurangkan kos buruh. Pendekatan kaedah pembinaan tradisional di dalam membina sebuah projek yang besar ini telah menaikkan nama beliau di dalam dunia seni bina.

Bagi para sarjana seni bina di Eropah, mereka melihat pendekatan Hassan Fathy adalah lebih kepada seni bina vernakular atau juga dikenali seni bina tradisional. Seni bina beliau juga dikatakan mesra alam dan menjadi inspirasi buat sesetengah projek di sekitar negara timur tengah. Ada juga berpendapat bahawa seni bina beliau merupakan kesinambungan seni bina Islam seperti yang dituliskan oleh Ahmad Hamid di dalam bukunya, ‘Hassan Fathy and Continuity in Islamic Art and Architecture: The Birth of A New Modern’, namun pendapat ini disanggah kerana dikatakan seni bina Hassan Fathy sebenarnya lebih kepada respon tindak balas terhadap falsafah ‘modernism’.

Namun begitu, falsafah seni bina yang diketengahkan oleh Hassan Fathy tidak boleh menyelesaikan permasalahan peningkatan permintaan yang tinggi terhadap rumah. Ini disebabkan kaedah pembinaan yang diketengahkan oleh beliau tidak mampu untuk diaplikasikan dalam pembinaan rumah dengan cepat. Penolakan beliau di dalam menggunakan konkrit di dalam pembinaan menyebabkan falsafah beliau tidak lagi relevan di dalam memenuhi permintaan yang tinggi di dalam pembinaan bangunan berasaskan konkrit.

Malah, orang-orang yang kurang berkemampuan juga banyak membina rumah mereka menggunakan konkrit. Beliau juga menerima kritikan daripada para sarjana dan arkitek disebabkan falsafah beliau yang mempunyai banyak kelompongan dan kurang sesuai diaplikasikan pada zaman hari ini. Jadi, ‘Architecture for The Poor’ yang dikatakan oleh Hassan Fathy tidak lagi relevan pada hari ini. Walaubagaimanapun, falsafah beliau masih diteruskan oleh beberapa orang anak murid beliau tetapi lebih kepada projek-projek individual bukan projek yang berskala besar.

Konklusinya, falsafah seni bina Hassan Fathy boleh dikatakan sebagai sebuah seni bina yang mesra alam dengan penggunaan bahan-bahan binaan daripada tanah, mempunyai rekabentuk yang bersesuaian dengan persekitaran, kaedah pembinaan yang tradisional tanpa menggunakan teknologi-teknologi pembinaan yang canggih dan mampu dimiliki kerana kos pembinaannya yang rendah. Namun begitu, dengan kepesatan pembangunan pada zaman sekarang, idea yang dibawa oleh Hassan Fathy ini tidak mampu diaplikasikan sepenuhnya. Tambahan pula, pembinaan bangunan menggunakan konkrit semakin berkembang dan diterima masyarakat hari ini. Apapun, idea beliau tetap menjadi inspirasi bagi sesetengah arkitek di dalam mereka bentuk sesebuah bangunan hari ini.

BACAAN LANJUT:


Kritikan P. Ramlee Terhadap Feudalisme

Umum mengetahui bahawa P Ramlee merupakan seorang seniman yang versatile. Jika tidak kerana tangan emasnya, kita tak akan mengenali siapa itu Nordin Ahmad, Jins Shamsuddin , Sarimah dan lain-lain. Bahkan kita mungkin tak dapat menonton filem Esok Masih Ada ,Gelora bahkan Bukit Kepong sekalipun tanpa magis P.Ramlee ini.

Apa yang hendak diperkatakan oleh beliau ini bukanlah soal mengenai artis-artis melayu . Tetapi di dalam artikel ini, saya akan mengupaskan apakah kritikan P.Ramlee di dalam filem-filemnya.

Filem pertama arahan beliau ialah Penarek Becha yang mana ia ditayangkan pada 1955 dan juga filem ini merupakan debut beliau sebagai seorang pengarah.

Ketika zaman pasca perang hingga zaman Pembentukan Malaysia, sifat feudalisme dalam kalangan masyarakat di Tanah Melayu masih menebal. Di dalam filem tersebut, terdapat satu babak di mana Amran membawa Orang Kaya Marzuki menggunakan becanya, dia membawa Orang Kaya Marzuki melalui kawasan rumah orang kaya Marzuki. Babak ini menunjukkan jelas pertentangan di antara si kaya dan si miskin.

Selain itu, antara kritikan jelas P Ramlee terhadap feudalisme ialah di dalam Filem Pendekar Bujang Lapok. Iaitu ketika babak Ahmad Nesfu datang ke penambang dan disambut oleh anak anak buahnya. Perkara ini me ini menunjukkan jelas bahawa masyarakat pada ketika itu sikap “kefeudalism”nya masih tebal terhadap penjajah ataupun orang kaya.

Di dalam babak yang lain, kita memperlihatkan bahawa hierarki merupakan sudut terpenting dalam feudalisme. Contohnya babak di mana Tauke Penambang mengarahkan anak-anak buahnya untuk membelasah Wak Mustarjo dan Shariff Dol mengarahkan rakan-rakanya untuk berbuat sedemikian. Ini merupakan bentuk feudalisme yang paling mudah dikesan di dalam filem ini.

Ada sesetengah filem di mana P.Ramlee mengkritik feudalisme secara “direct”, iaitu Antara Dua Darjat yang menceritakan soal pangkat dan harta sahaja yang membolehkan seseorang itu berkuasa. Umumnya filem ini mengkritik feudalisme secara terus menerus. Contohnya awal awal filem lagi di dalam filem ini P.Ramlee mengkritik Feudalisme iaitu sewaktu Tengku Mukri turun dari kapal terbang BOAC (British Overseas Aircraft Corp) yang terbang daripada London.

Di sini jelas bahawa hanya golongan feudal yang mendapat keiistimewaan seperti melanjutkan pelajaran ke luar negara dsb. Di dalam filem ini juga kita memperlihatkan bahawa golongan feudal ini diberikan wakil arketaip.

Contohnya Tengku Karim yang masih berfikiran feudal ala kuno, Tengku Hassan yang mendapat keiistimewaan untuk menjadi golongan feudal kerana beliau merupakan anak Tengku Karim dan Tengku Aziz yang mewakili golongan feudal yang memahami nasib rakyat marhaen.

Kesimpulannya, masih terdapat banyak lagi kritikan feudalisme P.Ramlee semasa beliau di Singapura. Walaupun zaman feudal sudah berlalu, namun kritikan demi kritikan yang ditonjolkan P.Ramlee ini masih relevan hingga ke hari ini.

Jika sebelum ini kita hanya menonton filem beliau tanpa apa apa pengisian, mungkin selepas ini kita boleh mengkaji apa yang P.Ramlee cuba sampaikan melalui filem-filemnya. Sekian.


Kenapa P.Ramlee Suka Aku? – Karim Latiff

Bila sebut sahaja nama Karim Latiff sudah tentu tergambar watak sebagai Safar yang dilakonkan olehnya di dalam filem Ahmad Albab arahan Allahyarham Tan Sri P.Ramlee yang diterbitkan pada tahun 1968.

Karim Latiff dilahirkan di Rembau, Negeri Sembilan pada 8 Febuari 1936. Beliau mula berjinak-jinak dalam bidang lakonan dengan menyertai pertunjukkan pentas bangsawan dengan menyertai kumpulan Sandiwara Kenchana yang dipimpin oleh A.R Tompel. Selepas dari itu Karim Latiff menimba ilmu dan pengalaman dengan kumpulan Sandiwara Booty Surya Negara yang diketuai oleh Kasma Booty bersama suaminya Booty Jacob.

Selepas menimba pengalaman bersama kumpulan bangsawan, Karim Latiff berhijrah ke Singapura untuk mencuba nasibnya dalam bidang lakonan. Beliau telah ditawarkan sebagai pelakon tambahan di Studio Cathay-Keris pada tahun 1956 melalui filem Pontianak.

Seterusnya Karim Latiff banyak berlakon sebagai pelakon tambahan di dalam filem-filem keluaran Cathay-Keris seperti Dendam Pontianak, Sumpah Pontianak, Mahsuri dan beberapa lagi filem.

Pada tahun 1964 Karim Latiff kembali semula ke Kuala Lumpur apabila beliau dipanggil oleh A.R Tompel untuk berlakon dalam drama televisyen terbitan RTM bertajuk Keluarga Tompel dan Potret Pekerti. Kemuncak kerjaya Karim Latiff muncul apabila P.Ramlee mengambil beliau berlakon dalam filem Masam-Masam Manis dan seterusnya menawarkan Karim Latiff peranan penting melalui filem Ahmad Albab. Karim Latiff turut terlibat dalam filem arahan P.Ramlee seperti Do Re Mi, Nasib Do Re Mi, Anak Bapak, Keluarga 69, Gerimis, Kanchan Tirana, Enam Jahanam dan dua filem lagi iaitu Lain Jalan Ka-Shorga dan Amok Tok Nading.

Karim Latiff mempunyai hubungan yang rapat dengan P.Ramlee ketika di Studio Merdeka dan pernah berkongsi satu kisahnya dengan P.Ramlee semasa beliau menjadi jiran saya di Shah Alam sekitar lewat tahun 1980-an.

Kata Karim Latiff, “Kau tahu kenapa P.Ramlee suka aku? Sebab aku seorang sahaja pelakon ketika itu yang boleh ketawa sambil bercakap”.

Karim Latiff meninggal dunia pada 15 Ogos 2015 akibat kanser paru-paru. Titipan doa dan Al Fatihah buat seniman Karim Latiff.

RUJUKAN:

Majallah Filem, bil 96, Mac 1968